
מינהל טכנולוגיות - ענף פיתוח אמל"ח

מכרז מס' ​​​​​​​​​​​​​​​​​112/2010
אספקה והתקנה של
מערכת לגילוי ניסיון התאבדות  של אסירים
במתקני שב"ס

אפריל   2010 
1. כללי

1.1 חוברת זו מכילה את מסמכי המכרז. מסמכים אלו הינם רכושה של המדינה ואין לעשות בהם כל שימוש למעט לשם הגשת הצעה לאספקת השירות הנדרש במכרז.
1.2 את ההצעות יש להגיש בשני עותקים במעטפה חתומה הנושאת את מספר המכרז ובאופן המפורט במסמך התנאים הכלליים ואשר תוכנס לתיבת המכרזים שנמצאת במחלקת רכישות בנציבות שב"סרבמלה. 
1.3 למען הסר ספק, מובהר ומודגש כי האחריות להכנסת המעטפה המכילה את מסמכי המכרז לתיבת המכרזים מוטלת על המציע בלבד. 

1.4 אין להגיש הצעה באמצעות הדואר או בפקסימיליה והצעה שלא תוגש כאמור לעיל  תיפסל.

1.5 למעט במקומות המיועדים לכך וכאשר נדרש על ידי תנאי המכרז, אין להוסיף או להשמיט כל הערה ו/או תוספת ו/או הסתייגות למסמכי המכרז ולתנאיו.

1.6 הערה ו/או תוספת ו/או הסתייגות אשר יצוינו על גבי מסמכי המכרז / ההצעה עלולים להביא לפסילתה של ההצעה על ידי וועדת המכרזים.

1.7 הבהרות  או שינויים בנוגע למכרז, שיינתנו ע"י שב"ס, יהיו תקפים רק אם יינתנו בכתב.

2. נוסח פרסום
שרות בתי הסוהר
אספקה ,התקנה ואחזקה  של מערכות לגילוי ניסיון התאבדות של אסירים, במתקני שב"ס
מכרז פומבי מספר 112/2010
2.1. שרות בתי הסוהר (להלן-"שב"ס") מבקש לקבל הצעות עבור רכישת מערכות לגילוי ניסיון התאבדות  של אסירים. (להלן:"המערכת").המערכת תכיל יחידת קצה על האסיר הכוללת חיישני מדידה פיזיולוגיים, מערכת תקשורת  שתעביר את ההתראות מיחידת הקצה למרכז שליטה ובקרה ולמרכז שליטה ובקרה לניהול ושליטה על יחידות הקצה. לציין שבשלב הראשון  המערכת תהיה מערכת אב-טיפוס (כמפורט במסמכי המכרז).
2.2. תנאי הסף להשתתפות במכרז הם:
2.2.1   למציע קיימת טכנולוגיה מוכחת או אב-טיפוס מוכח הנותנים מענה למדידת דופק רציפה 
           באמצעות חיישן אופטי  מפרק כף היד או  חיישן אחר. יוכח בתצהיר מנכ"ל לו יצורפו 

           מפרטים של המוצר המוצע מטעמו. בשלב בדיקת ההצעות יידרשו  המציעים להציג  

           ולהפעיל   הלכה למעשה את הטכנולוגיה ו/או את מערכת האב-טיפוס במדידת דופק אל  

           מול מד דופק  רפואי.
2.2.2   המציע הינו המפתח והיצרן של המכשירים המוצעים במסגרת מכרז זה או נציגו המוסמך 
            והמאושר של היצרן. יוכח בתצהיר מנכ"ל מאומת ע"י עו"ד . במידה ומדובר ב"נציג  

            מוסמך" יוכח  באישור יצרן המערכת לעניין מתן הסמכה למציע.
2.2.3    המציע מעסיק בקביעות בשנה האחרונה  שקדמה למועד האחרון להגשת הצעות , בעלי                מקצוע כמפורט להלן:

1. שני  מהנדסים ו/או שני נותני שירות  בעלי תואר ראשון לפחות במדעי הטבע, בעלי ניסיון מוכח של  4 שנים לפחות בתחום המכשור הרפואי .
2. מתכנת  בעל ניסיון של 4 שנים לפחות בכתיבת תוכנה בתחום המכשור הרפואי .
עמידה בדרישות שפורטו לעיל  תוכח  באישור רו"ח ובצרוף קורות חיים ותעודות של כ"א שלעיל , תוך פרוט ההשכלה והניסיון.
2.2.4   למציע מעבדת פיתוח למכשור רפואי  או לחילופין, פועלת בשירותו מעבדת פיתוח למכשור   
     רפואי אשר פעילה לפחות ב- 4 שנים שקדמו למועד האחרון להגשת הצעות. תנאי זה יוכח 
  
     בתצהיר מנכ"ל מאומת ע"י עו"ד.
2.2.5    למציע יכולת למתן שירותי תמיכה טכנית , התקנה ואחזקה בארץ או למציע נציג מורשה  
             ומוסמך בישראל, כשיר  ומוסמך לביצוע התקנות, מתן שירות, ביצוע  עבודות שדרוג 
             ותחזוקה למערכות , ובאפשרותו לספק תמיכה טכנית בארץ. יוכח בתצהיר מנכ"ל 

             במידה ומדובר ב"נציג מוסמך" יוכח באישור יצרן למציע.
2.2.6  למציע מחזור כספי שלא יפחת מ- 800,000 ש"ח כולל מע"מ , בכל אחת משלושת השנים  
   
    האחרונות שקדמו למועד האחרון להגשת הצעות, עמידה בתנאי זה תוכח באישור רו"ח. 
2.2.8     הגשת טבלת היענות מלאה.

2.2.9    רכישת מסמכי  המכרז 
2.2.10 השתתפות בכנס קבלנים חובה.
2.2.11 מציע המצרף להצעתו אישור יצרן המעכת (עבור תנאים 2.2.2  ו- 2.2.5) יהיו בעברית או 
 
     עם תרגום לעברית באישור  נוטריוני. הגשת האישורים באופן שונה מהנדרש לעיל 
 
     עלולה לפסול את ההצעה על הסף.

· דוגמאות לתצהירי מנכ"ל ואישור רו"ח בנספח ז' להלן.
2.3. על המציע לעמוד בכל תנאי הסף ובמלוא הדרישות כמפורט במסמכי המכרז.
 למען הסר ספק מובהר בזאת כי, לא תתקבל הצעה משותפת. יתקבלו הצעות מיישות משפטית אחת בלבד.
      2.4    לשב"ס הזכות לבצע ניהול משא ומתן עם המציעים, לרבות לאפשר הגשת הצעה 
                משופרת, כוללת וסופית (Best & Final), כולל הן הצעה מקצועית משופרת על פי 
               דרישות השב"ס, והן הצעה כספית מעודכנת (הכוללת גם את השלכות השינויים 
               המקצועיים וגם הנחות כספיות לשיקול דעת המציע) (שלב אופציונלי).
יודגש כי ביצוע שלב זה, כפי שפורט לעיל,  נתון לשיקול דעתו הבלעדי של השב"ס. אין המציעים יכולים להסתמך על קיומו של משא ומתן, והחלטה יכולה להתקבל על בסיס ההצעות כפי שהוגשו. אם ימומש שלב זה, עשויה להדרש הגשה מחודשת של חלקים מן ההצעה בלבד , או הגשת הצעה מעודכנת מלאה.

    2.5   שב"ס שומר לעצמו את הזכות לא לקבל הצעה כלשהי בעקבות מכרז זה, ולבטל את המכרז או חלקים ממנו בכל עת, לא להתייחס להצעה שהיא בלתי סבירה ו/או אין בה התייחסות לאחד מסעיפי המכרז, לפנות במהלך הבדיקה וההערכה אל המציע, כדי לקבל הבהרות להצעתו או כדי להסיר אי בהירות המתעוררת בעת בדיקת ההצעה, בכפוף לחוק חובת המכרזים, לא להתקשר בהסכם כלשהו, כתוצאה ממכרז זה, לשקול בעת בחינת ההצעות את נתוני המציע כגון ניסיון, יכולת כלכלית, הכרות קודמת עם המשתתף במכרז, חוות דעת של גורמים אחרים, כוח האדם הדרוש וכיוצ"ב ולבחור כשירים נוספים.
2.6  מודגש בזאת כי כל הערה ו/או הסתייגות במענה הטכני ו/או בתנאי ודרישות המכרז  המוגש בהצעה עלול  לפסול את ההצעה. את כלל   הבהרות/הערות/ההסתיגויות יש   להגיש בפנייה בכתב לשב"ס טרם הגשת ההצעה. במקרה שבבדיקת ההצעות ימצאו הערות/הסתייגויות ו/או ידרשו השלמות/הבהרות , רשאי השב"ס לפעול כדלקמן :
2.6.1   לפסול את ההצעה באישור ועדת המכרזים.
2.6.2   לפנות למציעים הנוגעים להשלמת ו/או הבהרת מידע.
2.6.3   לפנות למציעים  להסרת הערות/הסתייגויות – באישור ועדת המכרזים. 
2.6.4   לקבל את ההערות/הסתייגויות בחלקן או במלואן – באישור ועדת המכרזים.             
2.7  הזוכה במכרז יידרש לחתום על הסכם במתכונת ההסכם המצורף  במסמכי המכרז.
               סתירה בין הוראות מודעה זו לבין הוראות מסמכי המכרז, מסמכי המכרז יגברו.
3. רשימת מסמכים למכרז

3.1. רשימת המסמכים המחייבים למכרז והכלולים בחוברת זו הם:
	המסמך
	מסמך מצורף

	מסמך  מס' 1
	הזמנה להציע הצעות

	מסמך מס' 2
	הסכם 

	נספח א'
	תנאי הליך המכרז, ותנאים כלליים 

	נספח ב'
	מפרט טכני

	נספח ג'
	הצעת מחיר - כתב הכמויות

	נספח ד'
	כתב התחייבות לשמירה על סודיות

	נספח ה'
	נספח בטיחות

	נספח ו'
	אישור עריכת ביטוחים

	מסמך מס' 3
	טבלת היענות


3.2. כל המסמכים דלעיל מהווים יחד את  מסמכי החוזה, בין שהם מצורפים ובין שאינם מצורפים.

3.3. הצהרת המציע/ספק: המציע/ספק מצהיר בזה כי ברשותו נמצאים כל המסמכים המפרטים הנזכרים במכרז/חוזה זה, הוא קראם והבין את תוכנם, קיבל את כל ההסברים אשר ביקש לדעת ומתחייב לבצע את עבודתו בכפיפות לדרישות בו. הצהרה זו מהווה נספח למכרז/חוזה זה והינה חלק בלתי נפרד ממנו.

3.4. בזאת מפנים תשומת לבו של המציע/ספק לכך שהמפרטים הינם כלליים ולכן יתכן שסעיפים מסוימים בחלקם אינם מתייחסים לעבודה זו.

נספח א' – תנאי הליך המכרז, ותנאים כלליים

1. כללי

1.1. מכרז / חוזה זה מתייחס לתכנון, אספקה , התקנה ואחזקה של מערכות לגילוי ניסיון           התאבדות של אסירים. (להלן:"המערכות").
2. הגדרות
2.1. המזמין –שרות בתי הסוהר (שב"ס) או מי מטעמו.
2.2. היצרן – החברה המפתחת ומייצרת  את המערכות לגילוי נטיות אובדניות.
2.3. נציג היצרן  – נציגו המוסמך של היצרן בארץ למתן שרותי מעבדה, שרות   
     ותחזוקה.
3. תאור המערכת : 
3.1. המערכת תורכב  מהמרכיבים הבאים :
3.1.1. יחידות קצה  - צמיד המוצמד לגוף האסיר (יד/רגל) לגילוי מצב  של אובדנות .
3.1.2. מטען ליחיד/ות קצה.
3.1.3.  תשתית תקשורת אלחוטית ו/או קווית להעברת התראות על גילוי וניהול יחידות          הקצה . 
3.1.4. מרכז שליטה ובקרה לקבלת התראות , ניהול ושליטה על יחידות הקצה.
4. תאור העבודה
4.1.  תכנון , אספקה, התקנה ואחזקה של מערכות לגילוי מוקדם של ניסיון התאבדות של           אסירים במתקני שב"ס (להלן:"המערכת"), כולל אספקה, הובלה, והתקנה, לרבות,             אספקת תיעוד והדרכה ומתן אחריות ושירותי תחזוקה. (והכול להלן:"השירותים").
4.2.  אספקת המערכות תתבצע בשלושה שלבים כמפורט להלן:
4.2.1.   שלב א': אספקת והתקנת  מערכת אב טיפוס למתקן אחד הכוללת 15    יחידות                        קצה. מערכת זאת תשמש לבדיקה (ניסוי טכני-מבצעי) והתאמה של                            הפתרון המוצע.
4.2.2. שלב ב':  אספקת והתקנת  סדרה ראשונה של מערכות סופיות  ל- 3 מתקנים לביצוע                  פיילוט מבצעי. המעבר לשלב ב' יהיה מותנה בהצלחת שלב א'  לשביעות                      רצון שב"ס, יישום כל השינויים והשיפורים הנדרשים , ייצור מערכת סופית                 מבצעית שתעמוד בכל הדרישות המבצעיות, ביצועיות, תפעוליות וטכניות                   שהוגדרו במסמכי המכרז ובתהליך הפיילוט ומעבר מוצלח של בדיקות קבלה                מורחבות .
4.2.3. שלב ג' : אספקת והתקנת מערכות לעד כ- 30  מתקנים נוספים לפי הגדרת שב"ס  
                   (אפשרות לעד כ- 10000 יחידות קצה).  
4.3. למזמין תהיה אופציה להזמנת מערכות נוספות בהתאם לצרכיו. 

4.4. התקנת המערכות במתקני שב"ס.

4.5. ביצוע בדיקות קבלה.

4.6. אספקת ספרות, תיעוד והדרכה וביצוע הדרכה.

4.7. מתן שרות, אחריות ותחזוקה לתקופה של 36 חודשים.
4.8. מתן שרות תחזוקה לאחר תקופת האחריות- אופציה.
4.9. אספקת שרותי הטמעה ותמיכה טכנית  במהלך שלב א' ושלב ב' (הפיילוט המבצעי).
5. היקף העבודה
5.1. היקף המערכות והשירותים  אשר יירכשו בפועל במהלך תקופת ההסכם יהיו על פי צרכי      שב"ס. 
5.2. צרכים אלו כוללים את מתקני הכליאה והמעצר המופעלים על ידי שב"ס. המערכות,            והציוד יותקנו באתרים כפי שיוגדרו ע" שב"ס.
5.3. שב"ס מפעיל עד למועד פרסום מכרז זה כ - 32 מתקני כליאה ומעצר ברחבי הארץ.                     במתקני הכליאה  והמעצר מתוכנן להיעשות שימוש במערכות לגילוי ואתראה                      מוקדמים של ניסיונות  התאבדות של אסירים.
6. שלבים ולו"ז 
6.1. שלב א' – מערכת אב-טיפוס
	מס'
	תאור השלב
	לו"ז מירבי לסיום בשבועות מקבלת הזמנה
	הערות

	1
	סקר תיכנון  ראשוני
	1
	

	2
	סקר תיכנון סופי
	4
	

	3
	ייצור מערכת אב-טיפוס
	14
	

	4
	בדיקות קבלה למערכת אב-טיפוס אצל היצרן
	16  שבועות
	הלו"ז כולל תיקונים בשלב זה ימסר התעוד

	5
	התקנה ובדיקות קבלה בשטח
	17 שבועות
	

	6
	הדרכה
	18 שבועות
	

	7
	ביצוע ניסוי טכני-מבצעי
	29 שבועות
	

	8
	סקר סיום הניסוי
	31  שבועות
	


6.2. שלב ב'  - סידרה ראשונה 
	מס'
	תאור השלב
	לו"ז מירבי לסיום בשבועות מקבלת הזמנה
	הערות

	1
	סקר תיכנון מערכת מבצעית סופית
	3
	

	2
	סיום ייצור סידרה ראשונה
	24
	סידרה ראשונה תהיה כמפורט בסעיף 7.

	3
	בדיקת קבלה מורחבת לסידרה ראשונה
	26
	כולל תיקונים ומסירת תעוד

	4
	התקנה +בדיקות קבלה באתרים
	28
	

	5
	הרצה מבצעית – פיילוט מבצעי
	40
	שב"ס רשאי ע"פ שיקול דעתו הבלעדי לקצר את הזמן של ההרצה


6.3    שלב ג'  - הצטיידות שוטפת 
	מס'
	תאור השלב
	לו"ז מירבי לסיום בשבועות מקבלת הזמנה
	הערות

	1
	ייצור ואספקת מערכות נוספות
	4
	הייצור והאספקה בכמות בהתאם להזמנה  שתוצא לזוכה במכרז

	2
	התקנה +בדיקות קבלה באתר
	התקנה בכל מתקן תתבצע לאחר האספקה ותוך שבוע ממועד האספקה או  עפ"י קביעת שב"ס
	

	3
	הדרכה
	הדרכה תיתבצע בכל מתקן בו הסתיימה התקנת מערכת  ותוך שבוע מסיום ההתקנה או עפ"י קביעת שב"ס
	


7. דגשים לשלב א' – מערכת אב-טיפוס
7.1. השלב הראשון בפרוייקט הינו ייצור מערכת אב-טיפוס אחת המיועדת לבדיקת התאמת המערכת לצורכי שב"ס בהתאם למוגדר בדרישות למערכת     אב-טיפוס  בנספח ב' סעיף 10. (מפרט הטכני) . 
7.2. מערכת אב-טיפוס תותקן במתקן  שיקבע על ידי שב"ס .
7.3. מערכת אב-טיפוס תכלול :
7.3.1. 15 יחידות קצה
7.3.2. 3 מטענים
7.3.3. 15 ממסרים 
7.3.4. תשתית תקשורת קווית ללפחות 5  ממסרים
7.3.5. ציוד תקשורת (מתג/נתב/מרכזת) בהתאם לצורך במתקן.
7.3.6. מרכז שליטה ובקרה. 
7.3.7. ציוד, אביזרים וכל שנדרש להתקנת והפעלת המערכת במתקו שב"ס.
7.4. התקנת תשתיות לצורך הפעלת המערכת במתקן שב"ס  תעשה עפ"י דרישות המכרז             ובאופן מלא וקבוע שיאפשר שימוש עבור המערכת הסופית. 
7.5. יחידות הקצה יותקנו על סוהרים ואסירים שיביעו נכונות להשתתף בניסוי והכל לפי            קביעת שב"ס.
7.6. קיימת חשיבות  לבחינת יכולת הגילוי  של ניסיון אובדנות של המערכת  במצב הקרוב          ביותר למציאות, הספק  יציע שיטה לבדיקת יכולות גילוי במגבלות הניסוי. 
7.7. בניסוי  יבדקו  לפחות הנושאים הבאים : 
7.7.1. פונקציונאליות של יחידות הקצה , ממסרים ומרכז השליטה והבקרה.
7.7.2. אמינות ומהימנות המערכת.
7.7.3. אמינות וזמינות התקשורת .
7.7.4. רמת התראות השווא.
7.7.5. יכולות הגילוי.
7.7.6. בחינת ההיבט הרפואי ע"י קרפ"ר שב"ס וצוות רפואי של הזוכה לקורלציה בין המדידות הפיזיולוגיות למצב אובדנות.
7.7.7. התאמת המערכת לשב"ס .
8. סידרה ראשונה 

8.1. סידרה ראשונה של מערכות  תכלול  3 מערכות עבור 3 מתקנים כדלקמן : 
8.1.1. 3  מרכזי שליטה ובקרה.
8.1.2. 90 יחידות קצה.
8.1.3. יחידות ממסר בכמות שתתאים להתקנה ב- 3 מתקנים שיקבעו עלידי שב"ס.
8.1.4. תשתית תקשורת קווית (צנרת, כבילה, ציוד תקשורת וכו') בהתאם לנדרש ב – 3       המתקנים שלעיל.
8.2. הסידרה הראשונה תיוצר ותסופק בהתאם לשלבים וללו"ז המפורטים  בסעיף 6.2 לעיל. "אספקה"- לרבות, ייצור, בדיקות קבלה , התקנה והרצה מבצעית.
8.3. סידרה ראשונה של מערכות תיוצר כמערכת סופית ,שלמה ומבצעית . המערכות יענו על כל הדרישות הטכניות המלאות  המוגדרות במכרז  , כולל : עמידה בתנאי סביבה באופן מלא, עמידה כנגד וונדליות, עמידה בכל התקנים הנדרשים. כמו כן, המערכות יכללו גם את כל השינויים והשיפורים הנדרשים  כפי שיוגדרו  לאחר הפיילוט. הזוכה מחוייב לבצע את כל השינויים והשיפורים הנדרשים ובהתאם לדרישת שב"ס על חשבונו. למען הסר ספק מובהר בזאת כי, לא תשולם תמורה נוספת בגין השינויים שיידרשו לביצוע לאחר הפיילוט.
8.4. הסידרה הראשונה תעבור  בדיקות קבלה מורחבות אצל היצרן ובמעבדות חיצוניות בהתאם לצורך .
8.5. המערכות יותקנו ב- 3 מתקנים  על פי קביעת שב"ס  ולאחר מכן תחל תקופת הרצה  מבצעית של המערכות בשימוש אמיתי על אסירים. 
9. זכויות המזמין / ועדת מכרזים
9.1.  אין המזמין או ועדת המכרזים מתחייבים לקבל את ההצעה הזולה ביותר או כל הצעה        שהיא.
9.2. מבלי לפגוע בכלליות האמור לעיל, המזמין או ועדת המכרזים רשאים בכל עת טרם             חתימת הסכם הרכישה לבטל את המכרז או את הרכישה. בהגשת ההצעה, מביע המציע       את הסכמתו לכך שאם המזמין או ועדת המכרזים יחליטו לבטל את המכרז או הרכישה      בטרם נחתם הסכם הרכישה, למציע לא תהיה כל תביעה כנגד המזמין.
10. אישורים ומסמכים שעל המציע להגיש בהצעתו  למכרז/חוזה  :
10.1. תצהיר על ניסיון קודם של היצרן, בפיתוח מערכות רפואיות. 
10.2. תאור החברה, יכולותיה, כ"א, לקוחות וכד'
10.3. תאור הטכנולוגיה  ו/או מערכת האב-טיפוס ו/או מערכת   :
10.3.1.    הסבר על הבסיס המדעי  של הטכנולוגיה/מערכת.
10.3.2.   יכולות וביצועים של הטכנולוגיה/מערכת.
10.3.3. נתונים טכניים.
10.3.4. דוחות ניסוי ובדיקה המאמתים את ביצועי המערכת.
10.3.5. חוות דעת מקצועית ליכולת גילוי מצב אובדנות באמצעות פרמטרי המדידה            הפיזיולוגיים של המערכת המוצעת, כולל  התייחסות להתראות שווא                    ולהסתברות לאי גילוי.
10.3.6. תאור מפורט של השלבים והתהליך, כולל הניסויים והבדיקות  הנדרשים עד           לאספקת מערכת מבצעית מושלמת .
10.3.7. התייחסות לאישור CE  או FDA   הנדרשים מהמערכת.
10.3.8. התייחסות לאישורי תקינה אחרים כגון  FCC .
10.3.9.  התייחסות לאישור ציוד התקשורת עלידי משרד התקשורת ו/או רשות אחרת ,        כולל אישור שימוש בתדרים בהם עושה המערכת שימוש. 
10.4. רשימת היענות מפורטת למפרט:
10.4.1. טבלת היענות כמפורט במסמך 3 והכוללת את כל הסעיפים ותת הסעיפים            שבמפרט הטכני (נספח ב') ורמת עמידתו של המציע בהם כולל הסבר והפניה          לדפי  נתונים, שרטוטים וכו', לכל אחד מהסעיפים המבוקשים.
10.4.2. הפירוט הטכני יכלול נתונים טכניים, ביצועים, יכולות, תפעול וכו' של המערכת  
    המוצעת על כל מרכיביה וכל האופציות הנדרשות והמוצעות ע"י המציע.
10.5. המסמכים הנדרשים בסעיף זה הינם בנוסף למסמכים אותם על המציע  לצרף להצעתו        כמפורט בטופס תנאי מכרז לאספקת טובין.
10.6. מודגש בזאת כי כל הערה ו/או הסתייגות במענה הטכני ו/או בתנאי ודרישות המכרז            המוגש כהצעה עלול  לפסול את ההצעה. את כלל   הבהרות/הערות/ההסתיגויות יש              להגיש בפנייה בכתב לשב"ס טרם הגשת ההצעה. במקרה שבבדיקת ההצעות ימצאו             הערות/הסתייגויות ו/או ידרשו השלמות/הבהרות , רשאי השב"ס לפעול כדלקמן :
10.6.1. לפסול את ההצעה באישור ועדת המכרזים.
10.6.2. לפנות למציעים הנוגעים להשלמת ו/או הבהרת מידע.
10.6.3. לפנות למציעים  להסרת הערות/הסתייגויות – באישור ועדת המכרזים. 
10.6.4. לקבל את ההערות/הסתייגויות בחלקן או במלואן – באישור ועדת המכרזים              
11.    אופן הגשת ההצעה
11.1.  ההצעה אשר תוגש על ידי המציעים  תורכב ממספר חלקים כמפורט להלן:
11.1.1.   הצעה טכנית/ניהולית שתכלול :
11.1.1.1. ערבות ההצעה. 
11.1.1.2.  אישורים מקצועיים ואישורים על תנאי כשירות מוקדמים ותנאי סף.
11.1.1.3.  תאור ניסיון מקצועי ופרויקטים קודמים. 
11.1.1.4.   מסמך הענות טכנית. 
11.1.1.5. כל שאר המסמכים כמפורט בסעיף 11. לעיל.
11.1.2. הצעה כלכלית שתכלול :
11.1.2.1.  כתב כמויות מלא וחתום ע"י המציע (כתב הכמויות יוגש באופן זהה                    לחלוטין למקור  וכולל רק רישום של המחירים במקומות הנדרשים ללא             הוספת כל הערה ו/או שינוי של המקור) .
11.1.2.2. מחירון חלקי חילוף (במידה וקיים).
11.1.3. הגשת הצעה באופן שונה מהנדרש עלולה לגרום לפסילת ההצעה.

11.2. ההצעה תוגש בשתי מעטפות נפרדות בהתאם לפירוט להלן ע"י הכנסתן ביד לתיבת               מכרזים במחלקת רכישות שבנציבות שרות בתי הסוהר רמלה וזאת עד למועד שנקבע          בנספח א'  התנאים הכלליים. 

11.3. ההצעה תוגש בשתי מעטפות סגורות נפרדות אשר תוכנסנה לתיבת המכרזים כשהן בתוך      מעטפה שלישית משותפת.

11.4. מעטפה אחת תכלול:
11.4.1. את כל המפורט בסעיף  12.1.1  לעיל.
11.4.2. על גבי מעטפה זו יכתב באופן בולט: "הצעה טכנית / ניהולית  של מציע _______".

11.4.3. אין לכלול נתוני עלות כלשהם בחומר הנמצא במעטפה זו ,הצעה שלא תוגש במתכונת זו עלולה להפסל על הסף.
11.5. מעטפה שנייה תכלול:

11.5.1. כתב כמויות מלא וחתום ע"י המציע.
11.5.2. מחירון חלקי חילוף (במידה וקיים).
11.5.3. על גבי מעטפה זו יכתב באופן בולט:  "הצעה כלכלית של מציע                  _______".
12.   אופן בחירת ההצעה הזוכה
          בחירת זוכה במכרז תעשה בארבעה שלבים: 

12.1. שלב א'
12.1.1. בשלב א' יבדוק המזמין את עמידת הספקים בתנאי הסף כמפורט לעיל. רק 
    הצעות שתעמודנה בתנאי הסף תעבורנה לשלב ב'.
12.1.2. כחלק מבדיקת העמידה בתנאי הסף ייבדקו הפרטים שהמציע ציין בהצעתו.
12.2. שלב ב' – שקלול טכני
12.2.1. בשלב זה יבחנו ההצעות הטכניות / ניהוליות בלבד, ויינתן ניקוד לחלק הטכני /       ניהולי בהתאם לפירוט בעץ השקלול להלן, למען הסר ספק מובהר בזאת כי 
בשלב   זה ייבחנו רק ההצעות שעמדו בתנאי הסף.

12.2.2. חלק מרכזי בהערכה הטכנית, יהיה בדיקת הטכנולוגיה או מערכת אב-הטיפוס . 
                 הציון בשלב זה יכלול את הניקוד שינתן גם על סמך  בדיקת המערכת באתר                         המציע  בהתאמה לדרישות המפרט הטכני בנספח ב' .
12.2.3. המציעים מחוייבים להציג את מערכת האב-טיפוס לבדיקת שב"ס  , לא יאוחר משבוע מבקשת שב"ס .
12.2.4. הציון המירבי  לשיקלול הטכני  הכולל הינו 20%          
12.3. שלב ג'  - שיקלול כלכלי
12.3.1. בשלב זה יפתחו המעטפות המכילות את ההצעות הכלכליות של המציעים אשר               עמדו  בתנאי הסף המנהלתיים והאיכותיים ויינתן ניקוד להצעה הכלכלית בהתאם לעץ    השיקלול הכלכלי כמפורט בהמשך.
12.3.2. הציון המירבי לשיקלול הכלכלי הינו 80%  ויהיה מורכב כדלקמן (כמפורט בעץ      השקלול הכלכלי בסעיף 12.6.2)  :
12.3.2.1. שיקלול מערכת אב-טיפוס -  25% 
12.3.2.2. שיקלול  מערכת בסיסית  סופית -  45%.
12.3.2.3. שיקלול מרכיבי תשתית – 5%
12.3.2.4. שיקלול תחזוקה מעבר לתקופת האחריות – 5%
12.3.2.5. חישוב ציון ההצעה הכלכלית 
 ההצעה הזולה ביותר  תקבל את הציון המקסימלי  וציון ההצעות הבאות יחושב עפ"י הנוסחא הבאה:
    ציון יחסי להצעה הזולה ביותר   =   אחוז השקלול X   עלות ההצעה הזולה ביותר

                                                                                                עלות הצעה הנבחנת         
12.4. שלב ד'
12.4.1. בשלב זה יתבצע שקלול של הניקוד שניתן להצעות שעמדו בתנאי הסף                   המנהלתיים  והאיכותיים בחלק טכני / ניהולי  ובחלק הכלכלי.
12.4.2. בשקלול הכולל של ההצעות, להצעה הכלכלית יהיה משקל של שמונים אחוז         (80%) ולהצעה הטכנית ניהולית משקל של עשרים  אחוז 20%) (  .

12.4.3. ההצעה שתזכה לניקוד הכולל הגבוה ביותר תבחר כהצעה הזוכה.
12.5. שב"ס יהא רשאי לבחור שני זוכים חלופיים, את המציעים שדורגו במקום השני והשלישי      על פי הניקוד שהתקבל בסיכום שלב ד'. במידה ומכל סיבה שהיא תבוטל/לא תמומש          ההתקשרות עם הזוכה יהא רשאי השב"ס להתקשר עם הזוכה החלופי שזכה לניקוד            הגבוה ביותר.
12.6. עץ שקלול ההצעות:
12.6.1. שקלול טכני – איכות  -  20%  
	מס'
	הנושא
	פרוט
	הניקוד המרבי

	1
	סטטוס המערכת
	· הצעה של מערכת סופית העומדת בכל הדרישות      הטכניות תקבל  את הניקוד המירבי - 9
· הצעה של  מערכת אב-טיפוס העונה על כל הדרישות הטכניות , למעט תנאי סביבה  ואנטי וונדליות תקבל -  7 נקודות
· הצעה של מערכת אב-טיפוס אחרת תקבל – 3 נקודות
	9

	2
	תקשורת
	· ממסרים ומרכז שליטה בתקשורת TCP/IP
	2

	3
	אטימות למים
	· אטימות של יחידת קצה מעבר ל- IP66  תקבל ניקוד מירבי
	3

	4
	זמן פעולה של יחידות קצה
	ניקוד יחסי לזמן פעולה שמעל ל- 7 ימים
	3

	5
	תצורה של יחידת קצה
	תצורה של שעון או צמיד תקבל את הניקוד המירבי
	3

	סה"כ
	20


12.6.2. עץ  שקלול כלכלי
	מס'
	מרכיב לשיקלול
	ניקוד מירבי

	1
	סה"כ עלות של מערכת אב-טיפוס  - בהתאם להצעת המחיר בטבלה  שבנספח ג' סעיף 1.
	25%

	2
	סה"כ עלות של  כלל מרכיבי מערכת בסיסית – סיכום של המחירים שבנספח ג'  סעיף 2.
	45%

	3
	סה"כ עלות של כלל מרכיבי תשתית – סיכום של המחירים בטבלה שבנספח ג' סעיף 3.
	5%

	4
	סה"כ עלות תחזוקה ל- 4 שנים  בחישוב כדלקמן :
אחוז תחזוקה בהצעה הנבחנת  X  4  X  סה"כ עלות של מערכת בסיסית  (סיכום של המחירים שבנספח ג'  סעיף 2.)
	5%

	סה"כ
	80%


13. זמני אספקה 

13.1. על הספק להשלים את אספקת והתקנת המערכות לפי הפירוט בהתאם לשלבים וללו"ז 
המפורטים בסעיף 6 לעיל.  
13.2. אספקת והתקנת המערכת תכלול את כל הפעולות הנלוות המתחייבות עפ"י האמור 
במסמכי המכרז. 
14. אחריות הספק 

14.1. הספק מתחייב לספק מערכת לגילוי ואתראה מוקדמת של ניסיונות התאבדות בהתאם        לתנאי המכרז והמפרט.
14.2. הספק מתחייב לבצע את ההתקנה, ההפעלה, ההדרכה, תמיכה, הטמעה  והתחזוקה            הנדרשים לפעולה תקינה של המערכת.
15.  התקנות
15.1. טרם ביצוע שלב ההתקנות במתקן  הזוכה יגיש הזוכה לאישור שב"ס, את כל הנדרש 
בהתאם להוראות המפרט לרבות:
15.1.1. תכנון מפורט, עדכני ומשלים של המערכת (כולל פריסת אלמנטים, ממשקים, תוכנה, יח' קצה, מחשבים, תכנון מכני וחשמלי, מיקום ציוד, תוואי כבלים, חיווט ומסגרות סעף וכו').
15.1.2. תכנון רשת התקשורת.
15.1.3. תכנון מערכת האנרגיה והגיבוי. 
15.1.4. פרוט והצגת דוגמאות של כל פריטי המערכת שתסופק כולל החומרים והאביזרים לעבודות ההתקנה, כולל הכבלים לסוגיהם השונים.
15.1.5. רשימה סופית ומעודכנת של הציוד המסופק על ידי הזוכה ורישומו בהתאם להנחיות שב"ס.
15.1.6. שילוט וסימון לכל פריט במערכת.
15.1.7. מפרט בדיקות קבלה.
15.1.8. טיוטת התיעוד או תיעוד סופי , במקרה של הצטיידות שוטפת.
15.2. עבודת ההתקנה של המערכת הנדרשת כוללת את כל הנדרש בהוראות המכרז לרבות:
15.2.1. אריזת הציוד כמפורט בכתב הכמויות, הובלתו והכנסתו למתקן השב"ס שבו תותקן המערכת, להלן: "המתקן".
15.2.2. התקנה פיזית של הציוד, הצבתו וקיבועו במקום, אספקה והתקנה של כל הפריטים המכניים וכל היתר הדרוש להשלמת העבודות המכניות הקשורות בהתקנה זו (גם אם לא נכללו במסמכי המכרז).
15.3. במקרה שנדרש אישור רשות כלשהי לביצוע התקנה של מרכיב אחד או יותר של המערכת, הזוכה יתריע מראש על הצורך באישורים ויסייע ככל האפשר בהשגת אישורי ההתקנה. זמן השגת אישור לא יהווה עילה לעיכוב בפרויקט.
15.4. התקנות חשמל 
15.4.1. הזוכה יבצע את התקנות החשמל בהתאם לחוק החשמל והתקנות הנלוות.
15.4.2. הארקות - כל הציוד, ארונות התקשורת וכל פריט נוסף שיידרש, יוארקו בצורה תקנית. התנגדות חיבורי ההארקה לנקודת הארקה המרכזית, לא תעלה על 0.1 אוהם. חיבור ההארקה יבדק ויאושר בכתב ע"י חשמלאי מוסמך מטעם הזוכה במכרז ועל חשבונו.
15.4.3. הזוכה יבצע את כל עבודות החשמל המשלימות הנדרשות עבור המערכת.
15.4.4. באחריות שב"ס לספק אך ורק אפשרות התחברות ללוח חשמל, כל היתר יהיה באחריותו של הזוכה ועל חשבונו. 
15.5. הזוכה יספק ויתקין את כל כבלי החיבורים והגישורים עם מחברים (קונקטורים) בקצותיהם לצורך חיבורים בין סוגי הציוד השונים לבין עצמם, הנחתם בתעלות וכד', זיהוי קצוות, חיבור ללוחות החיבורים, חיווט פנימי בארונות ציוד, שולחן פיקוד, פנלים וכד', כל זאת עד שילוב מלא של כל המרכיבים למערכת משולבת הפועלת במלואה.
15.6. הזוכה יבצע עבודות גימור מכניות וחשמליות כגון תיקוני צבע, חיזוקים מכניים, קשירת הכבלים לצמות, שילוט, סימון וכל שאר העבודות הנדרשות על מנת לסיים את עבודות ההתקנה לפי סטנדרטים מקובלים.
15.7. בכל מקרה, עבודת ההתקנה הנדרשת מהזוכה כוללת את כל פעולות התכנון, הייצור, ההתקנה כולל אספקת כל אביזרי ההתקנה הנדרשים, העברת כבלים, חיווט, בדיקות, הפעלה וכל פעולה אחרת הנדרשים על מנת להביא את כל אחד מפריטי הציוד השונים והמערכת כולה לפעולה תקינה ומלאה בהתאם למפרטים הטכניים.
15.8. במידה ושב"ס יספק תשתית  (הכוונה בעיקר לתשתית פסיבית, צנרת, תעלות,כבילה וכו') ונדרשת השלמה/הרחבה, הזוכה יתכנן, יתקין ויפעיל את התשתית  הנדרשת על בסיס הקיים.
15.9. כל פריטי הציוד, חומרי ואביזרי ההתקנות ושאר מרכיבי המערכת שיסופקו על ידי הזוכה יעמדו בתקנים/דרישות רלוונטיות של בטיחות, מכון התקנים הישראלי, חברת חשמל, משרד  התקשורת, חברת בזק, מכבי אש ורשויות אחרות רלבנטיות, אלא אם הוזכר במפורש          במפרט, לפריט ציוד מסוים, סטנדרט אחר. 
15.10. באחריות הזוכה לשלט ולסמן את הציוד/מערכות לפני ההתקנה.
15.11. הזוכה לא יחל להתקין את המערכת במתקן לפני קבלת אישור מוקדם משב"ס לעשות זאת.
15.12. עבודת ההתקנה תבוצע על פי דרישות המכרז והמפרט ובהתאם לתכנון המפורט של            ההתקנות אשר יעשה על ידי הזוכה ויאושר על ידי שב"ס.
15.13. כל שינוי שיגרם ע"י הזוכה במהלך הפרויקט למצב התשתיות או למקום המיועד                  להתקנת מרכיבי המערכת (קירות, דלתות, חלונות, צנרת, חשמל, גמר ארכיטקטוני:            צבע, טיח, ציפויים וכד') יתוקן מיידית ע"י הזוכה ויוחזר במדויק לקדמותו ולשביעות         רצונו של שב"ס ללא כל תשלום נוסף, אלא אם ניתנה לזוכה רשות מפורשת בכתב מאת        שב"ס לבצע שינויים כאלה כחלק בלתי נפרד מהפרויקט.
15.14.  הזוכה ישמור בשלבי ההתקנה על הניקיון במתקן, ברמה שתשביע את רצון שב"ס. עפ"י        הוראת שב"ס וככל שיידרש יפנה הזוכה על חשבונו את כל הפסולת, שיירי ציוד וחומרים      אחרים הקשורים לעבודתו למקום פינוי פסולת מורשה ע"י הרשויות המוסמכות מחוץ        למתקן. הזוכה יוודא שלא תוצב פסולת אשר תפריע לשגרת העבודה  התקינה של המתקן     בכלל ו/או לתפקוד מערך האבטחה.
15.15. עבודה במתקן/בניין מאוכלס: 
15.15.1. תאום עם גורמים נוספים:
15.15.2.  הזוכה יבצע את עבודתו תוך שיתוף פעולה ותאום מלא והדוק עם נציגי שב"ס   וגורמי הניהול במתקן, ומתחייב לציית להוראות שב"ס בכל הנוגע לשיתוף פעולה  ותיאום שלבים ולוחות זמנים. במקרה של גרימת נזק, הזוכה ישא באחריות   מלאה לנזק. עבודתו תבוצע כך שלא ייגרמו נזקים למבנים ומתקנים קיימים  והפרעות למהלך העבודה ולפעילות תקינה המתנהלת במתקן.
15.15.3. אחריות למבנים ותיקון נזקים:
הזוכה יהיה אחראי לשלמות המבנים והמתקנים הקיימים ויתקן על חשבונו כל נזק העלול להיגרם להם כתוצאה מביצוע העבודה (כולל טיח וצבע). עם גילוי מתקן המפריע למהלך העבודה השוטף והרצוף של  הזוכה, עליו להודיע מיד לשב"ס, לקבל הוראות על אופן הטיפול בו ולוודא כי אין כבלים או צנרת אחרת כגון: כבלי טלפון, כבלי חשמל, צינורות מים, ביוב, שינוע פנימי וכו'. הזוכה מצהיר בזה כי הוא משחרר את שב"ס מכל אחריות לנזק שייגרם לאותם מבנים ומתקנים קיימים במהלך ו/או עקב עבודתו ומתחייב לתקן מיידית כל נזק שייגרם להם  על חשבונו לשביעות רצון שב"ס ולשאת בכל ההוצאות הן הישירות והן העקיפות שנגרמו כתוצאה מהנזק הנ"ל.
15.15.4. הזוכה יעבוד במתקנים בהתאם לנהלים ולסדרים הקיימים במקום ואשר ימסרו לו ע"י שב"ס עם קבלת ההזמנה ו/או לאחר מכן.
15.15.5. העבודה במתקנים מחייבת מטעמי ביטחון ובטיחות תאום מראש עם מנהל המתקן או נציגו. צוותי הזוכה חייבים להתייצב כל יום עם תחילת העבודה במתקן לפני אחראי הביטחון לשם קבלת הנחיות ורק לאחר מכן תינתן רשות לצאת לשטח.
15.15.6. סדרי עבודה מפורטים יקבעו עם מנהל המתקן או בא כוחו לקראת תחילת ההתקנות בשטח והזוכה חייב יהיה לפעול לפי כללים אלה.
15.15.7. לצורכי עבודתו ישתמש הזוכה אך ורק בציוד, אמצעים ואביזרים השייכים לו ולא יעשה כל שימוש בציוד של שב"ס.
15.16. התקנות תשתיות צנרת וכבילה במתקן שב"ס יתבצעו עלידי הזוכה במכרז  באופן מלא או באופן חלקי בהתאם לתשתיות הקיימות במתקן ובהתאם להחלטת שב"ס  . 
15.17. שב"ס רשאי לבצע את עבודות התשתית  והכבילה באמצעות קבלן מתח נמוך של שב"ס . במקרה זה הזוכה במכרז ישתף פעולה בתאום ובהגדרת התשתיות והכבילה הנדרשת ומתחייב לחבר את המערכת שלו לתשתית זו.  
16. תיעוד 

16.1. עם מסירת כל מערכת לידי הבודק / מזמין, יגיש הספק את כל התיעוד הנדרש לפעולה תקינה של המערכת ולתחזוקתה  וכמפורט במסמכי המכרז.
17. הדרכה 

17.1. הספק יקיים על חשבונו הדרכה. ההדרכה תהיה עיונית ומעשית למפעילים וטכנאים של המזמין, כדי להכשירם לביצוע פעילויות תפעול ותחזוקה של המערכת. הדרכת מפעילים תבוצע בסיום התקנה של כל מערכת  בכל מתקן של שב"ס. התאום יבוצע ע"י הספק ישירות עם אנשי המזמין באתר. 

18. בדיקות קבלה

18.1. בדיקות קבלה יתבצעו בשלבים הבאים :
18.1.1.  בדיקות קבלה למערכת אב-טיפוס.
18.1.2. בדיקות קבלה מורחבות  למערכת סופית –סדרה ראשונה.
18.1.3. בדיקות קבלה באספקה שוטפת.
18.2. בדיקות הקבלה יתבצעו בהתאם למפרט בדיקות שיוכן עלידי הספק ויאושר עלידי שב"ס. במידת הצורך רשאי שב"ס להוסיף בדיקות למפרט. 
18.3. הספק יבצע בדיקות קבלה בהשתתפות נציגי המזמין לכל מערכת. השלמה בהצלחה של בדיקות הקבלה הינה תנאי יסודי לקבלת המערכת ולתשלום תמורתה.
18.4. בדיקות  הקבלה, תבוצענה  רק לאחר בדיקות קבלה עצמיות של הספק ואישורן ע"י המבקר הפנימי של הספק כעומדות בהצלחה בכל דרישות המפרט הטכני של מכרז זה.
18.5. הספק יגיש לבודק / מזמין, עשרה (10) ימים  לפני מועד הבדיקות, מערך בדיקות מאושר ומלא שבוצע לכל פרטי הציוד והמערכות הנדרשות  במפרט / חוזה זה וחתום ע"י מבקר פנימי של הספק. המבקר יאושר ע"י המזמין. רק לאחר שיתוקנו הליקויים שמצא המבקר תבוצע בדיקת הקבלה ע"י הבודק / המזמין.
18.6. בדיקות קבלה  למערכת אב-טיפוס :
18.6.1. בדיקות הקבלה יתבצעו  באתר הזוכה במכרז  ולאחר מכן  יתבצעו במתקן שב"ס לאחר התקנת המערכת.
18.6.2. בדיקות הקבלה יתבצעו לא יאוחר מ- 10 ימים לפני הלו"ז  של סיום בדיקות הקבלה שלב א' כמפורט בסעיף 6.1 לעיל. 10 הימים  עד ללו"ז הסופי, נועדו למקרה של צורך בהשלמות ותיקונים . 
18.6.3. בדיקות הקבלה  באתר הזוכה יכללו :
18.6.3.1. בדיקת יחידת הקצה : בדיקה ויזואלית לשלמות ותקינות מכנית , בדיקת התקנה על הגוף , בדיקות פונקציונאליות, בדיקת אמינות ,מהימנות והדירות המדידות אל מול ציוד בדיקה מדוייק .
18.6.3.2. בדיקת המערכת : בדיקת התקשורת  , בדיקת פונקציונאלית של התוכנה , בדיקת הפעלה של המערכת עם כל יחידות הקצה בפריסה .  
18.6.4. בדיקות קבלה במתקן שב"ס – מערכת אב-טיפוס
18.6.4.1. הבדיקות יהיו תפעוליות פונקציונאליות, כולל בדיקת תקשורת (אזורי                כיסוי  וטווחים)
18.6.4.2. הבדיקות יתבצעו מייד בסיום ההתקנה ויסתיימו לא יאוחר משבוע 
        מאספקת המערכת למתקן , כמפורט בסעיף 6.1. 
18.7. בדיקות קבלה מורחבות למערכת ראש סידרה
18.7.1. בדיקות קבלה מורחבות יתבצעו למערכת ראש סדרה ראשונה  שהינה מערכת               העומדת בכל התנאים והדרישות שהוגדרו במסמכי המכרז ובדו"ח סיכום הפיילוט . 
18.7.2. בדיקות הקבלה המורחבות יתבצעו בסיום ייצור מערכת ראש סידרה ובלו"ז כמפורט בסעיף 6.2 .
18.7.3. בדיקות הקבלה המורחבות יכללו בין היתר : 
18.7.3.1. בדיקות עמידה בתנאי סביבה .
18.7.3.2. בדיקות עמידה באנטי- ונדליות. 
18.7.3.3. בדיקות ארגונומטריות. 
18.7.3.4. בדיקות עמידה  בתאימות אלקטרו-מגנטית : EMI/RFI .
18.7.3.5. בדיקת התוכנה .
18.7.3.6. בדיקת התקשורת : הספק שידור, דיוק תדר, עיוותים, עמידה בתקן                  בטיחות וכו'.
18.7.3.7. בדיקת אמינות,מהיימנות והדירות המדידות .
18.7.3.8. בדיקת התראות שווא.
18.8. בדיקות קבלה  בייצור ואספקה שוטפת 
18.8.1. בדיקות קבלה בשוטף יתבצעו בסיום ייצור סידרתי של מערכות .
18.8.2. בדיקות הקבלה יתבצעו בסיום הייצור עלידי הספק/יצרן. תעוד בדיקות הקבלה יימסר לשב"ס בעת אספקת המערכת .
18.8.3. בדיקות הקבלה יתבצעו לכל מערכת במתקן שב"ס וזאת  לאחר התקנתה ולא יאוחר משבוע מסיום ההתקנה, הבדיקות יכללו: בדיקת ההתקנה, בדיקות תפעוליות, בדיקות תקשורת. 
18.9.   לאחר בדיקת הקבלה תוגש לספק רשימת ליקויים (במידה ויהיו). הספק מתחייב לתקן ליקויים אלו תוך 10 ימים מהעברת הרשימה לידיו. בתום 15 ימים תעשה בדיקת קבלה שנייה ובמידה ותוצאות הבדיקה יתאימו לדרישות מפרט זה ומערך הבדיקות תאושר מסירת המערכת למזמין. 

19. בטיחות

19.1. הספק יהא אחראי לבטיחות המערכות המסופקות על ידו כלפי המפעילים, משתמשים ומתקני שב"ס. הספק יהיה אחראי ליישם במערכות המסופקות על ידו, ובהתקנתם באתר את כל דרישות הבטיחות הנדרשות על פי כל דין ברמה מקצועית גבוהה. הספק יספק בכתב את כל דרישות הבטיחות הנדרשות מהמפעילים ומשתמשים, בשום מקרה דרישות אלו לא יפגעו או יגבילו את השימוש במערכת למטרות המוגדרות במפרט הטכני.
19.2. הספק מתחייב לעבוד במתקני השב"ס על פי דרישות הבטיחות המקובלת בשב"ס. (יאושר בחתימה ע"ג נספח ב').

20. התחייבויות הספק בתקופת האחריות 

הערה – בכל מקום במפרט בו מצוין תקופת הבדק, הכוונה לתקופת האחריות.
20.1. הספק יהיה אחראי כלפי המזמין כי המערכת כולל כל הציוד המסופק על ידו, האביזרים       והחלפים, יפעלו בתקינות ויעמדו בביצועים הנדרשים בהתאם למפרט הטכני ולמוגדר          בכל מסמכי המכרז.

20.2. תקופת האחריות הינה 36 חודשים שתחילתה בתום בדיקת הקבלה הסופית של המערכת      וסיום תקופת ההרצה ומסירתה למזמין לשביעות רצונו.

20.3. במהלך תקופת האחריות הספק מתחייב לתקן או להחליף בחדש כל ציוד ו/או חלקים          אשר ימצאו לקויים, פגומים או בלתי תקינים תוך שימוש סביר במערכת ובציוד.
20.4. האחריות אינה מכסה מקרים של נזק מכוון לציוד (כגון שבר או כל נזק אחר), וכן נזק            הנגרם משימוש לא מתאים במערכת.
20.5. תחזוקה מונעת – הספק יגיש מסמכי תחזוקה מונעת ו/או כיול הנדרשים למערכת באם       קיימים.
21. חוזה אחזקה ושרות לאחר תקופת האחריות 
21.1. עם תום תקופת האחריות ובמידה וידרוש זאת המזמין, מתחייב הספק להעניק למזמין       שרות לתחזוקת המערכת/ות לרבות אספקת חלקי חילוף לכל המערכות (להלן:"שירותי       התחזוקה"). וזאת, בהתאם להוראות בפרק האחריות בתקופת האחריות, פרק  ‎21 לעיל.
21.2. לצורך מימוש שרותי התחזוקה לאחר תקופת האחריות יחתמו הצדדים על חוזה שרות        שנתי לתקופות של שנה כל אחד . המזמין יהיה רשאי להאריך תוקף ההסכם עד 5 שנים.
21.3. לצורך מתן שרותי התחזוקה, מתחייב הספק להחזיק מלאי חלקי חילוף במשך 7 שנים         לפחות מיום מסירת המערכת לרשות המזמין.
21.4. בגין שירותי התחזוקה לאחר תקופת האחריות תשולם תמורה בסכום קבוע וסופי . התמורה בגין שירותי התחזוקה תכלול תשלום עבור כל העבודה, נסיעות וחלפים שיידרשו               לביצוע שרות תיקון תקלות בלו"ז המוגדר לעיל לגבי זמני תגובה וזמני תיקון וכל הנדרש לצורך ביצוע עבודות  תחזוקה מונעת תקופתית על פי הוראות היצרן.

21.5. אין לראות בהוראות פרק זה משום התחייבות מצד המזמין לבקש מהספק שירותי              תחזוקה ל – 7 שנים דווקא ושיקול הדעת לגבי הזמנת שירותי התחזוקה, משך התקופה      (ובלבד שלא תעלה על 7 שנים) וכמות המערכות שמור למזמין בלבד.
22. שינויים ותוספות לסעיפי כתב הכמויות וניתוח מחירים חריגים
22.1. שב"ס רשאי להורות לזוכה לבצע שינויים בעבודה ועל הזוכה יהיה לבצעם, בין אם הם מופיעים בכתב הכמויות ובין אם לא.
22.2. במקרה שמחיר יחידה לסעיף כלשהו אינו נכלל בכתב הכמויות הוא ישולם על פי ניתוח מחירים שיוגש ע"י הזוכה ויאושר ע"י שב"ס.
22.3. ניתוח מחיר כנ"ל יכול להיות מוגש באחת מהדרכים הבאות (כאשר הראשונה עדיפה על השיטה הבאה אחריה):
22.3.1. פירוט למחיר קיים בחוזה.
22.3.2. ניתוח תשומות, על בסיס עלויות בפועל (מלוות בחשבוניות מס או   פירוט אחר לשביעות רצון שב"ס).
22.3.3. הצעות של קבלני משנה אחדים המפרטות חומרים, עבודה וכמויות.
22.3.4. ניתוח מחיר המבוסס על מחירוני ספקים/יצרנים (המעודכנים לשנה האחרונה) או על פי הצעת קבלן משנה . הצעה יחידה לא תתקבל, אלא באישור מיוחד של שב"ס (מראש ובכתב).
23. התחייבות וחתימת הספק
23.1. חתימת הספק בסוף הצעת כתב הכמויות, מאשרת שהוא למד את כל המסמכים ואת כל התנאים שבמכרז / חוזה / הזמנה / מפרט זה ומסכים לתנאים אלה ויפעל בהתאם לתנאים אלה ולפי המחירים שרשם בכתב הכמויות וכי הוא מתחייב להוציא לפועל, לגמור ולמסור את העבודות לשביעות רצונו המלאה של המזמין ובהתאם להוראות מכרז / חוזה זה.
נספח ב' – מפרט טכני

1. כללי

1.1. מפרט זה כולל הגדרה ודרישות למערכת לגילוי ניסיון  התאבדויות של אסירים עבור בתי         סוהר ומתקני שב"ס אחרים בהתאם לדרישות המזמין.
1.2. תוכן המפרט מכיל דרישות טכניות, דרישות תפעוליות, תכונות וכו' המהוות דרישות    

מינימום שהמערכת חייבת לעמוד בהן.
1.3. הספק יספק, ויתקין מערכת מלאה בהתאם  לתיאור במפרט זה.
1.4. מפרט זה מהווה חלק בלתי נפרד מהחוזה / הזמנה לרכישה.
2. דרישות ביצועיות
2.1. הצורך המבצעי:

2.1.1. מניעת התאבדויות אסירים בבתי סוהר/מעצר בכל זמן, ביום ובלילה, בכל תנאי מזג     אויר ובכל תנאי כליאה. 
2.1.2. גילוי וזיהוי אוטומטי, וודאי ומיידי של ניסיון התאבדות של אסיר באופן שיאפשר       מתן תגובה בזמן להצלת חייו של המתאבד ולצמצום הנזק בניסיון ההתאבדות.
2.1.3. לאסיר המנסה להתאבד לא תהיה יכולת לנטרל ו/או לשבש את המערכת/אמצעי         למניעת ו/או לגילוי וזיהוי אובדנות.   
3. תאור המערכת :
3.1. המערכת  מיועדת להתקנה במתקן שב"ס , כל מערכת במתקן שב"ס  תהיה מורכבת מ:
3.1.1. יחידות קצה  - יחידה  שתותקן על גוף האסיר (יד/רגל/חזה וכד') , היחידה תמדוד       פרמטרים פיזיולוגיים של האסיר באופן רציף ובכל זמן ותתריע במיידי ובאופן            אוטומטי  במידה וקיים ניסיון של האסיר להתאבד בכל  דרך שהיא . 
3.1.2. מטען ליחידות קצה – מטען לטעינה מהירה של  המצבר ביחידת הקצה.
3.1.3. תשתית תקשורת – תשתית תקשורת אלחוטית ו/או קווית להעברת שידורי התראות     גילוי מיחידות הקצה למרכז שליטה ובקרה שתורכב מ:
3.1.3.1. יחידות ממסר אלחוטיות/קוויות.
3.1.3.2. תשתית כבילת תקשורת
3.1.3.3. מתגי/נתבי/מרכזות תקשורת.
3.1.4. מרכז שליטה ובקרה המבוסס על מחשב P.C  לקבלת התראות מיחידות הקצה           ולניהול ושליטה על יחידות הקצה.
3.1.5. מערכת אנרגיה וגיבוי לציוד התקשורת הפרוס במתקן ולמרכז השליטה והבקרה.
4. דרישות ליכולות וביצועים:
4.1.1. פרופיל העבודה:
4.1.1.1. המערכת תותקן על האסיר, תמדוד פרמטרים פיזיולוגיים ובהתאם לתוצאות       תייצר אתראה במקרה של חשד/ניסיון  להתאבדות. נדרשת מערכת אשר לא 
                    תפגע בבריאותו של האסיר, לא  תפריע למהלך חיי השגרה הרגילים של 
                    האסיר ולא תשבש את פעילות יומו. 
4.1.1.2. המערכת בשגרה תהיה במצב "גילוי אוטומטי" תוך מתן חיוויים על                 תקינותה. המערכת תפעל בכל ימות השנה ובכל שעות היממה (365/24).
4.1.1.3. בגילוי ניסיון התאבדות, המערכת תתריע במרכז שליטה, תוך ציון המקום 
        עפ"י מקום הקליטה  וזהות האסיר המתאבד ונתונים רלבנטיים נוספים. 
4.1.1.4. במצב "גילוי" יוזעקו כוחות בטחון והצלה לתא/מתחם בו שוהה המתאבד.
4.2. תאור מפורט של מרכיבי  המערכת:
4.2.1. יחידת הקצה תהיה  בתצורת שעון יד, או צמיד. היחידה תבצע  ניטור ומדידת פרמטרים פיזיולוגיים של  האסיר באופן רציף. בהתאם למדידות אלו יחידת הקצה  תזהה אפשרות להתאבדות של האסיר ותשדר באופן אלחוטי  התראה . השידור הינו לטווח קצר ובעוצמה שידור נמוכה להשגת זמן הפעלה ארוך של יחידת הקצה.
4.2.2. יחידת ממסר  קרובה תקלוט את ההתראה  המשודרת  מיחידת הקצה ותעביר את ההתראה באופן אלחוטי ו/או קווי למרכז השליטה והבקרה או דרך יחידת ממסר נוספת. 
4.2.3. יחידת הממסר תאפשר להגדיל את טווח השידור  של יחידת הקצה , עד להעברת השידור למרכז השליטה והבקרה . יחידות ממסר יפרסו במתקן שב"ס בהתאם לטווחי התקשורת ואזורי הכיסוי הנדרשים.
4.2.4.  מרכז שליטה - שולט על כל יחידות הקצה: מציג תמונת מצב של יחידות הקצה, מקבל התראות על גילוי ניסיונות התאבדות מיחידות הקצה ומקבל התראות על תקלות ובודק "חיות" יחידות הקצה.
4.3. פרמטרים פיזיולוגיים נמדדים:
4.3.1. המערכת תמדוד את כל הפרמטרים הפיזיולוגיים הנדרשים לגילוי מוקדם ככל האפשר של  מצב ניסיון התאבדות ובין היתר תכלול את מדידת הפרמטרים הבאים:

4.3.1.1. קצב לב באופן רציף – המערכת תזהה חריגות משמעותיות בקצב הלב (עליה         או ירידה משמעותית בקצב הלב) ותספק אתראות לפי הגדרות שנשלחו              מיחידת הבקרה.
4.3.1.2. תנועתיות של האסיר – המערכת תמדוד באופן רציף את רמת התנועות               ותזוזות של האסיר במרחב  ותשלח אתרעה במקרה של שינוי חריג.  
4.3.1.3. ההתראות למצב אובדנות תיוצרנה תוך שילוב של  נתונים מכלל החיישנים         הפיזיולוגיים באופן שרמת ודאות  הגילוי תהיה גבוהה מאוד ומצד שני רמת        התראות השווא תהיה נמוכה מאוד.
4.4. יכולות עיקריות של המערכת:
4.4.1.1. המערכת תוכל לגלות בו זמנית מספר ניסיונות התאבדות של אסירים                "מנוטרים" (אסירים הלובשים/עונדים יחידת קצה) ולקבל התראות בו              זמנית ממספר יחידות קצה.
4.4.1.2. המערכת המותקנת על האסיר תוזן ממצברים שיאפשרו הפעלה רצופה               לפרק זמן ארוך של לפחות שבוע.  המערכת תתריע על מתח נמוך במרכז             השליטה.
4.4.1.3. המערכת תהיה מוגנת מפני פגיעה אנטי וונדלית ו/או שיבוש.
4.4.1.4. המערכת תתריע על כל ניסיון ו/או פגיעה ביחידת הקצה או במרכיבי 
       המערכת .
4.4.1.5. המערכת תאפשר גילוי ניסיון התאבדות בכל האופנים.
4.4.1.6. המערכת תאפשר גילוי ניסיון התאבדות בכל תנאי הכליאה, לדוגמא: כאשר         האסיר המנוטר נמצא לבד בתא או ביחד עם אסירים נוספים.
4.4.1.7. המערכת תתאים גם לאסירים שאינם משתפים פעולה.
4.4.1.8. המערכת תהיה בעלת הסתברות גילוי גבוהה ,לפחות  %  97והתראות שווא        נמוכות  (לא יותר מ-3 ביממה ליחידת קצה).  
4.4.1.9. המערכת תהיה בתאימות אלקטרו-מגנטית מלאה עם כל המערכות                   החשמליות והאלקטרוניות המופעלות בסביבה , קרי: המערכת לא                   תפריע/תשבש את פעולת המכשירים החשמליים/אלקטרוניים שבסביבה            ולא תופרע/תשובש ממכשירים אלו.
4.4.1.10. המערכת תעמוד בכל תנאי הסביבה ומזג האוויר האופייניים לבתי 
       הסוהר/מעצר בישראל.  יחידת הקצה תהיה אטומה למים.
4.4.1.11. המערכת תכיל מנגנון בדיקה עצמית וקבלת חיוויים על תקלות במערכת             ו/או "חיות" יחידת הקצה .
4.4.1.12. המערכת תאפשר שליטה מרחוק ממרכז השליטה והבקרה  על יחידות               הקצה לצורך קבלת ססטוס היחידה,תקינות היחידה, שינוי תכונות                  ופרמטרים ביחידת הקצה . כמוכן תתאפשר שליטה במרכיבי מערכת                התקשורת.
5. דרישות פונקציונאליות :
5.1. יחידת קצה 
5.1.1. יחידת הקצה תולבש על גוף האסיר באופן שלא ניתן להסירה באמצעות כלי עבודה או אמצעי כלשהו .
5.1.2. יחידת הקצה תהיה ארגונומית גמישה, נוחה לנשיאה לפרקי זמן ארוכים  בתנאי  מזג אוויר שונים.  יחידה שתימנע שפשפת , גירוד, הזעה, פריחה, אלרגיה  וכד'.
5.1.3. יחידות הקצה יותאמו לחיבור/הלבשה/ענידה/חגירה לכל אדם בכל מידה סבירה.
5.1.4. יחידת הקצה תכיל נורית חיווי  על תקינות וחיות  היחידה . יהיה ניתן להפעיל או לכבות את נורית החיווי במידת הצורך ממרכז השליטה והבקרה .
5.1.5.  נורית החיווי תהבהב  בכל מקרה של התרוקנות המצבר ו/או של תקלה ביחידת הקצה ו/או של איבוד תקשורת.
5.1.6. הפעלת כוח ו/או מתן מכות מכניות  על יחידת הקצה  תפעיל את נורית החיווי בהבהוב.
5.2. מרכז שליטה ובקרה :
5.2.1. מרכז השליטה והבקרה יאפשר :
5.2.1.1. קבלת התראות גילוי  מיחידות הקצה והפעלת התראה תצוגתית וקולית .
5.2.1.2. קבלת התראות על תקלות ביחידות הקצה וממערכת התקשורת.
5.2.1.3. שינוי פרמטרים ביחידות הקצה ובמערכת התקשורת.
5.2.1.4. ביצוע בדיקות תקינות של יחידות הקצה ומערכת התקשורת באופן אוטומטי ו/או ידני.
5.2.1.5. הוספת/הסרת יחידות קצה ומרכיבי תקשורת למערכת.
5.2.1.6. שמירה של כל הארועים במערכת (התראות/,תקלות/שינויים/פעולות מפעיל) ויכולת אחזור.  
5.2.2. ממשק ההפעלה במרכז השליטה יהיה בשפה העברית  וככל האפשר גרפי תוך שימוש בעכבר .
5.2.3. התצוגה הראשית של המערכת תכיל מפה/שרטוט ממוחשב של המתקן ועליו 2 שכבות :
5.2.3.1. שכבה של יחידות הקצה (ICONS)
5.2.3.2. שכבה של  מערכת התקשורת : יחידות ממסרים  (ICONS)
5.2.4. יהיה ניתן להציג את 2 השכבות או שכבה אחת.
5.2.5. ה- ICONS   בתצוגה יציגו את סטטוס  היישות (יחידת קצה וכו')  אותה הם מייצגים עלידי שינוי צבע ו/או הבהוב ובאופן שיהיה בולט וניתן לזיהוי מהיר עלידי המפעיל .
5.2.6. לחיצה על  ICON  (הבאת הסמן על ה- ICON ולחיצה על לחצן העכבר) תפתח תפריט שיאפשר בין היתר:
5.2.6.1. כיבוי/הפעלה של היישות או הסרת יישות – בהרשאה.
5.2.6.2. הזנת/שינוי נתונים של היישות – בהרשאה.
5.2.6.3. קבלת מידע ונתונים היסטוריים על היישות בכל זמן.
5.2.6.4. ביצוע בדיקות של היישות.
5.2.6.5. מרכז השליטה והבקרה ישמור  את כל הנתונים הנוגעים לארועים הבאים          בחתימת זמן בזיכרון המחשב :
5.2.6.5.1. כניסות/יציאות מהמערכת ופרטי המפעילים שנכנסו למערכת וזמן            הכניסה.
5.2.6.5.2.  פעילויות שבוצעו עלידי מפעילי המערכת בהתייחס ליחידות הקצה             ומרכיבי המערכת האחרים כולל זמן הפעילות.
5.2.6.5.3.  התראות שהתקבלו מיחידות הקצה וממרכיבי המערכת .
5.2.6.5.4.  תקלות במערכת.
5.2.7. יתאפשר אחזור של כל הנתונים עפ"י סוג הארוע, זמן מוגדר, עפ"י  מספר יחידת קצה ו/או מרכיב של מערכת ו/או עפ"י מפעיל . האחזור יתאפשר במקביל להפעלה מבצעית וללא כל הפרעה לקבלת התראות . 
5.2.8. זמן שמירת הנתונים במרכז השליטה והבקרה יהיה שנה לפחות .
5.2.9.  דוחות 
5.2.9.1. מרכז השליטה והבקרה יאפשר להפיק דוחות על  כל הארועים השמורים במערכת עפ"י : סוג הארוע, זמן, יחידת קצה, מרכיב במערכת וכד'
6. דרישות טכניות 
6.1. יחידת קצה 
6.1.1. מדידת הדופק תתבצע בשיטה אופטית, כאשר החיישן המשולב ביחידת הקצה  יקרין את האור, יקלוט אותו, יעבד את הנתונים, ויחשב את הדופק באופן רציף. אפשרי להציע שיטה אחרת בעלת ביצועים  זהים.
6.1.2. הצמיד ימדוד את תנועתיות (כמות התנועה) של המשתמש באמצעות מד תאוצה (אקסלורומיטר תלת צירי). 
6.1.3. תנאי סביבה :
6.1.3.1. טמפ' הפעלה : C º 0  עד  C  º  50  , לחות עד  99%
6.1.3.2. אטימות : IP66  או שווה ערך.
6.1.4. עמידה באנטי ונדליות  כנגד :
6.1.4.1. פתיחה של יחידת הקצה או שחרורה מהגוף באמצעות כל כלי ו/או אמצעי אחר היכול להימצא ברשותם של האסירים.
6.1.4.2. מכות/משיכה  או כל פעולה אחרת בידיים חשופות.
6.1.4.3. מכות/משיכה/חיתוך באמצעות כלי עבודה כהים.
6.1.4.4. חיתוך באמצעות סכין או מספריים .
6.1.4.5. הטבלה במים (כדוגמת דלי) .
6.1.5. דיוק מדידה – עד  3%  .
6.1.6. הסתברות גילוי – לפחות 97% .
6.1.7. התראות שווא – לא יותר מ- 3  ביממה .
6.1.8. הזנה ממצבר/ים נטענים. יכולת החלפת מצבר. 
6.1.9. זמן הפעלה ללא טעינה -  לפחות 7 ימים.
6.1.10. תקשורת דו כיוונית  DUPLEX    או  HALF DUPLEX  .
6.1.11. טווח תקשורת  - לפחות 30 מטר בשטח פתוח.
6.1.12. תדרי שידור וקליטה  -  תדרים מאושרים  לשימוש עלידי משרד התקשורת. 
6.1.13.  מימדים קטנים ככל האפשר.
6.1.14.  משקל מינימלי ככל האפשר.
6.1.15. עמידה בתקן  CE או FDA  במידה ונדרש עפ"י החוק. 
6.1.16. עמידה ב- F.C.C  או  בתקן אחר שווה ערך.
6.1.17. עמידה בכל חוק ו/או הוראה  של מדינת ישראל , במיוחד בתחום הרפואי ותחום התקשורת.
6.1.18. המערכות יזוודו במארזי נשיאה שיבטיחו את שמירתם .
6.2. מרכז שליטה ובקרה 
6.2.1. מרכז שליטה ובקרה יתבסס על :
6.2.1.1. מחשב  P.C    כולל ציוד היקפי : מקלדת ועכבר .
6.2.1.2. צג  LCD 22" 
6.2.1.3. יחידת UPS .
6.2.1.4. תוכנת הפעלה WINDOWS 7

6.2.1.5. תוכנת יישום יעודית.
6.2.1.6. מדפסת. 
6.2.2. מחשב P.C 

6.2.2.1. מחשב P.C  יהיה חדשני ועדכני ביותר לזמן ההספקה 
6.2.2.2. מארז ATX.
6.2.2.3. מערכת הפעלה – Windows 7 .
6.2.2.4. מעבד  Intel® Core™ I7 920 2.66GHz

6.2.2.5. לוח אם  תומך במעבד , Intel® P55 Express Chipset, תומך בזכרון DDR3 1600/1333/1066
6.2.2.6. זיכרון  DDR3  , 2GB    מהירות    1333MHz  .
6.2.2.7. כרטיס קול .
6.2.2.8. כרטיס רשת 10/100.
6.2.2.9. 4 חיבורי  USB2 .
6.2.2.10. כרטיס מסך  ATI  או  NVIDIA GeForce . 
6.2.2.11. דיסק קשיח  500GB SATA II 7200RPM.
6.2.2.12. צורב  SATA DVD מהירות צריבה מקסימלית   X22מתוצרת LG או שווה ערך.
6.2.2.13. מקלדת ועכבר איכותיים מתוצרת MICROSOFT או LOGITECH.
6.2.2.14. זוג רמקולים איכותיים (אפשרות לרמקולים מובנים במסך המחשב וזאת במידה ועוצמת הקול תהיה כנדרש לקבלת חיווים והתראות קוליות).
6.2.2.15.  מסך  LCD  ”  22. 
(1) מסך מתוצרת מותג ידוע ומוכר כגון : LG , SAMSUNG .
(2) מסך רחב   16X9 .
(3) זמן תגובה : 5msec

(4) רזולוציה :  1920X1080.
(5) גודל פיקסל : 0.25 מ"מ.
(6) בהירות :  cd/m²300. 
(7) זוית צפייה – 160 מעלות.
6.2.3. יחידת UPS  - גיבוי למשך  שעה אחת לפחות .
6.2.4. מדפסת – סוג המדפסת יקבע בהתאם לסוג המדפסות הקיימות במתקן וזאת על מנת ליצור אחידות במיכלי הדיו.
6.3. מערכת התקשורת 
6.3.1. מערכת התקשורת תורכב מ :
6.3.1.1. ממסרים 
6.3.1.2. תשתית תקשורת קווית הכוללת : מתגי/נתבי/מרכזות  תקשורת וכבילת קווי תקשורת ממרכז השליטה והבקרה לממסרים או למרכזת/מתג/נתב אזורי.
6.3.2. כל ציוד התקשורת המותקן בחוץ יעמוד בתנאי OUTDOOR המאפיינים מתקן של שב"ס וכמפורט בסעיף תנאי סביבה (סעיף 6.5) . הציוד יהיה מוגן מפני פגיעות ונדליות של אסירים. 
6.3.3. מערכת התקשורת תכיל מערכת גיבוי אנרגיה ל- 3 שעות לפחות.
6.3.4. ממסרים :
6.3.4.1. הממסרים יאפשרו  להגדיל את טווח התקשורת ליחידות הקצה ולהגדיל את אזורי הכיסוי.
6.3.4.2. הממסרים  יכללו  יחידות שידור וקליטה ויאפשרו ממסור של  תקשורת ממרכז השליטה והבקרה באופן אלחוטי או קווי. 
6.3.4.3. העדיפות לממשק תקשורת אלחוטי וקווי  בתקן TCP/IP .
6.3.4.4. התדרים יהיו באישור שימוש של משרד התקשורת .
6.3.4.5. עמידה ב- F.C.C  או תקן אחר שווה ערך.
6.3.4.6. עמידה בכל חוק ו/או הוראה  של מדינת ישראל במיוחד בתחום התקשורת.
6.3.4.7. הממסרים יכילו אנטנות פנימיות או חיצוניות.
6.3.4.8. טווח  תקשורת אלחוטית -  לפחות  100 מטר  בכיסוי גיזרתי  של לפחות 
         180  מעלות.
6.3.4.9. הממסר יכילו נוריות חיווי  לסטטוס הממסר , כולל שליחת התראות על תקלות וסטטוס למרכז השליטה והבקרה.
6.3.4.10. לממסרים תהיה יכולת לשליטה מרחוק ממרכז השליטה והבקרה.
6.3.4.11. הממסרים יוזנו ממערכת גיבוי אנרגיה : הכוללת יחידות UPS  וספקי כוח. 
6.4. מטען ליחידת קצה
6.4.1. המטען יאפשר הטענה של לפחות 6  יחידות קצה במקביל.
6.4.2. הטעינה תהיה מהירה (Rapid Charge  ), לא יותר  משעה.
6.4.3. המטען יהיה מבוקר ויכיל נוריות חיווי  על טעינה, סיום טעינה, מצבר לא תקין         ותקלות.
6.4.4. המטען יוזן ממתח הרשת.
6.5. תנאי סביבה

6.5.1.   המערכת מיועדת (ככלל) להפעלה  24 שעות ביממה , 365 ימים בשנה . 
6.5.2.  כל מרכיבי המערכת יפעלו במלוא הביצועים בכל תנאי הסביבה והתנאים הקיימים באתרים בהן היא מותקנת  (במיוחד טמפרטורה, לחות, פיח, גשם, רוחות, קרינת שמש ואבק). 
6.5.3. כל מרכיבי המערכת (במיוחד מרכיבים המותקנים בחוץ )  יהיו מותאמים לפעול במלוא הביצועים בתנאי חוץ Outdoor עומדים בתקן IP65  לפחות . רכיבים ברזליים יהיו מגולוונים וצבועים.  ציוד המופעל בתנאי  Outdoor יעבוד בטווח הטמפרטורה של לפחות :        +60 °C     -10°C  -     , בלחות יחסית % 99 ,ללא ירידה בביצועים. 
6.5.4. המערכת לא תינזק, ותפעל במלוא הביצועים במקרים הבאים:
6.5.4.1.  כתוצאה מתנאי מזג אוויר השוררים באזור (רוח, ברד, גשם, שלג, ברקים, רעמים, קרינת שמש  וכו').
6.5.4.2.  תנאי קרינה RFI, EMI הקיימים באתר.
6.5.5. כל הציוד והתשתיות  שיותקנו במתחמים פתוחים וציבוריים בהם מסתובבים אסירים יהייו ממוגנים כנגד ונדליות של האסירים.  
7. אמינות וזמינות
7.1.  המערכת על כלל מרכיביה תהיה ברמת אמינות גבוהה וזמינות של 99.9%  לפחות.
7.2. MTBF  של המערכת – לפחות  50,000 שעות.
8. בטיחות
8.1.1. המערכת, על מרכיביה, תעמוד בתקני/דרישות בטיחות מוכרים ומקובלים וכן תותקן    תוך שמירה על כל כללי הבטיחות המוכרים והמקובלים.
8.1.2. המערכת לא תגרום בכל מצב לנזק ו/או פגיעה גופנית ו/או אחרת לאסיר המנוטר        ו/או למפעיל המערכת.
9. תעוד - תיק מתקן ותכניות עדות
9.1. לפחות שבוע לפני המועד המתוכנן לתחילת בדיקות הקבלה במתקן הזוכה , יעביר הזוכה לאישור שב"ס טיוטת תיעוד של הפרויקט כתובה בשפה העברית שתכלול את כל המפורט בסעיף זה להלן. במידה ויידרש לבצע תיקונים ו/או השלמות, הזוכה מתחייב לתקן ו/או להשלים את הנדרש ולמסור תיעוד סופי לשב"ס לא יאוחר ממועד מסירת המערכת.  
9.2. הזוכה יגיש לשב"ס 2 עותקים בעברית של תיק התיעוד עבור כל מערכת במתקן. בנוסף, נדרש הזוכה למסור עותק מלא ע"ג מדיה מגנטית.
9.3. עם סיום ההרצה ולאחר עמידה בבדיקות הקבלה , ימסור הקבלן לשב"ס את תיקי התיעוד שאושרו ע"י שב"ס. התיעוד יבוצע על חשבון הקבלן ורק עם קבלתו על גרסתו הסופית והמאושרת, יוכרז על סיום העבודה שהוזמנה.
9.4. תיק התיעוד יכלול:

9.4.1. הוראות הפעלה.
9.4.2. תוכניות עדות " As Made".
9.4.3. מפרטים טכניים.

9.4.4. מדיה מגנטית כוללת מלל ותוכניות ערוכה בתוכנות P.C סטנדרטיות עדכניות Word, AutoCad, Visio, 5) ,Excel וכד') או בהתאם לקביעת שב"ס.
10. מערכת אב-טיפוס
10.1. מערכת אב-טיפוס תענה על כל הדרישות הפונקציונאליות והטכניות כמפורט במפרט 
    הטכני (נספח ב') ודרישות המכרז,  ניתן לחרוג מהדרישות כמפורט להלן:
10.1.1. אי עמידה של יחידת הקצה  בתנאי הסביבה שהוגדרו .
10.1.2. מיגון חלקי כנגד ונדליות.
10.1.3. סטייה של  עד 20%  בנתונים הטכניים שהוגדרו  ליחידות הקצה  ולממסרים.
מסמך מס' 2 – הסכם

                                                                 הסכם
      שנערך ונחתם ב________ ביום ________ לחודש _________ שנת 2010

בין

שירות בתי הסוהר בשם מדינת ישראל,
המיוצג ע"י ראש מטה שירות בתי הסוהר וחשב שירות בתי הסוהר                                                             המוסמכים להתחייב ולחתום בשמו שכתובתו: ת.ד. 81 רמלה.
(להלן: "שב"ס")

לבין

______________________

ח.פ__________ המיוצגת ע"י

מר _____________ המצהיר כי הינו

רשאי להתחייב ולחתום בשמה על הסכם זה

שכתובתה: ________________________

(להלן: "הספק") 

הואיל: ושב"ס מעוניין באספקה , הובלה והתקנה של מערכות לגילוי ניסיונות התאבדות של אסירים (להלן:"המערכות") ,עבור בתי הסוהר (להלן:"המתקנים")  וכן, באספקת ציוד נלווה (להלן:"הציוד") ושירותים נלווים למשך תקופה של 4  שנים וכן באספקת תיעוד, אחריות ובמתן שירותי תחזוקה למערכות,על פי התיאורים  המפרטים והתנאים הכלולים במסמכי המכרז המצ"ב  כנספח א'   ( והכול  להלן: "השירותים") .  
והואיל: והספק מצהיר כי הוא בעל הכשרה חוקית ומקצועית, בעל ניסיון וידע ובעל צוות עבודה מתאים לצורך מתן  השירותים וביצוע כל הנדרש תוך עמידה בדרישות ובלו"ז כמפורט במסמכי המכרז המהווים חלק בלתי נפרד מהסכם זה.

והואיל:  וועדת המכרזים בהחלטתה מיום _________אישרה ההתקשרות עם הספק.

והואיל: ושב"ס מעוניין בקבלת השירותים מהספק עפ"י תנאי הסכם זה.  
והואיל : ונתקיימו בהסכם זה כל התנאים וניתנו לגביו כל האישורים הדרושים לפי הוראת כל דין.

והואיל:  וההוצאה הכספית לביצועו של הסכם זה מבחינת שב"ס, וההרשאה להתחייב הכרוכה בהסכם זה,  מתוקצבת  על פי סעיף הקצבה מס' _____________ לחוק התקציב השנתי
                                      לפיכך הוסכם, הותנה והוצהר  בין הצדדים כדלקמן:

1. המבוא והנספחים:
   המבוא והנספחים להסכם זה מהווים חלק בלתי נפרד הימנו ויתפרשו כהוראה מהוראותיו.

2.  שירותי הקבלן:
1. הקבלן מתחייב לספק ולהתקין  במתקנים מערכות , ציוד נלווה  ושירותים , בשלושה שלבים,   בהתאם להוראות הסכם זה, נספח א'   והצעתו של הקבלן המצ"ב כנספח ב'  להסכם זה.  
2.   כמו כן, יספק הקבלן תיעוד והדרכה וכן, אחריות למערכות ולציוד. במידה ושב"ס יהא מעוניין בכך, יספק שירותי תחזוקה שוטפת ומונעת למערכות ולציוד מעבר לתקופת האחריות והכל בהתאם להוראות הסכם זה וכלל מסמכי המכרז. 
3. הקבלן יספק את כל הציוד הנדרש ויבצע את כל העבודות הנדרשות לצורך פעולה תקינה של כל מרכיבי המערכות .
4. הקבלן מתחייב לספק את השירותים בצורה הטובה, היעילה וברמה המקצועית הגבוהה ביותר ,בהתאם להוראות נספח א' ובהתאם לתנאי הסכם זה. 
5.  הספק מתחייב לבצע את השירותים באמצעות נותני שירות מקצועיים,מיומנים וטובים, המצוידים במיטב הידע הקיים בתחום.
6. הקבלן מתחייב לעמוד באופן מדויק בכל דרישות החוק, חוקי העזר, תקנות, צווים, כללים,הוראות וכל דרישה אחרת אשר נקבעו או יקבעו ע"י רשות מוסמכת, והעשויים להיות רלבנטיים לביצוע השירותים. הקבלן מתחייב לקבל מהגורם  המוסמך כל היתר ו/או רישיון ו/או אישור ו/או הסמכה הנדרשים לה או לעבודה על פי דין או עפ"י הוראות הסכם זה. 
3. תקופת ההסכם:
1. תוקף הסכם זה הינו מיום ___________ ועד ליום _______ . (להלן: "תקופת
      ההתקשרות").
2. בתום תקופת ההתקשרות  יהא שב"ס  רשאי להאריך תוקף ההסכם בתקופות  נוספות              
     בנות שנה לתקופה של שלוש שנים. (להלן: "תקופת הארכה"). 
3. הוראות הסכם זה יחולו גם על תקופות הארכה כמפורט בסעיף 3 ב' לעיל. 
4.  מועדי אספקה:
1. הספק מתחייב  כי המועד לאספקת והתקנת מערכת אב-טיפוס  במתקן אחד, לשביעות רצון של שב"ס לא יעלה על  17  שבועות ממועד קבלת הזמנה חתומה .
למען הסר ספק מובהר בזאת כי "אספקה"- לרבות, ביצוע סקרים, בדיקות קבלה, תיקונים, התקנה, ביצוע בדיקות שטח ואספקת תיעוד כנדרש בנספח א'.
2. הספק יבצע הדרכה לסוהרי שב"ס בדבר השימוש במערכת במשך שבוע, בהתאם להוראות נספח א'.
3. שב"ס יבצע ניסוי מבצעי במערכת אב הטיפוס ובהתאם לתוצאות הניסוי, במידה ושב"ס יהיה מעוניין בכך וע"פ שיקול דעתו הבלעדי,  יספק הספק ויתקין סידרה ראשונה של  מערכות , עבור שלושה מתקנים, תוך  28 שבועות ממועד קבלת הזמנה חתומה והכל ,כמפורט בהוראות נספח א' ובהתאם לתנאי הסכם זה. 
"אספקה והתקנה"- בהתאם להוראות נספח א' ולרבות, סקר תכנון, סיום ייצור,בדיקות קבלה, התקנה וביצוע בדיקות קבלה באתרים.
4. לאחר התקנת הסדרה הראשונה של המערכות, לשביעות רצון שב"ס,  תתבצע הרצה מבצעית לתקופה של 12 שבועות.
5.  הספק מתחייב כי המועד לאספקת והתקנת כל מערכת ו/או ציוד בהצטיידות שוטפת של מערכות סופיות  ,  לרבות, ביצוע בדיקות קבלה והדרכה, לא יעלה על 35 ימים קלנדאריים מקבלת הזמנה חתומה .    "אספקה והתקנה"- התקנת המערכות בשלמותן, כמפורט בהוראות נספח א' ובהוראות הסכם זה , לרבות אספקת תוכניות,קטלוגים, גמר ייצור, הכנת וביצוע תשתיות,אספקה לאתר והרכבה, הפעלה,  הרצה, הדרכה, תיעוד וקבלה סופית על כל הכרוך בכך).
6. בכל מקרה של שינוי בלוח הזמנים על הספק להודיע בכתב ומראש לשב"ס על סיבת         העיכוב והמועד הנדחה.
7. אם לא ישלים הספק אספקת המערכות והציוד במועד, כקבוע בסעיפים 4 א.,4. ב.,4.ג. לעיל, ישלם  הספק לשב"ס 3% מהערך הכולל של התמורה עפ"י ההזמנה, כפיצויים מוסכמים וקבועים מראש. פיגור של למעלה משבוע ייחשב כהפרה יסודית של ההסכם ושב"ס יהא רשאי לבטל ההסכם מבלי לפגוע בזכותו לקבלת פיצוי.
8. שב"ס יהא רשאי לנכות את סכום הפיצויים האמורים בסעיף 4 ז' לעיל מכל סכום שהגיע לספק בכל עניין שהוא, וכן יהא רשאי לגבותו מהספק בכל דרך אחרת. תשלום           הפיצויים או הניכויים, אין בו כשלעצמו שחרור הספק מהתחייבותו להשלים האספקה            וההתקנה בהתאם לתנאי הסכם זה.  
5.  שירות ואחריות:  
1. הספק מתחייב לספק  למערכות אחריות מלאה כולל שרות לתיקונים ולתחזוקה שוטפת לתקופה של 36 חודשים ממועד קבלתן לשביעות רצון שב"ס (להלן: "תקופת האחריות").
2. בתקופת האחריות מתחייב הספק לספק שירותי אחזקה שוטפת ושירות לתיקוני תקלות במערכות, לרבות, החלפת רכיבים לא תקינים, על חשבונו ולרבות בדיקות תקופתיות ותחזוקה מונעת לפחות פעמיים בשנה בהתאם להוראות נספח א'. הספק מתחייב להחזיק בארץ  מלאי מתאים ומספיק של חלפים אשר יאפשרו  ביצוע התיקונים בהתאם להוראות נספח א'.
3. הספק יפעיל מוקד לקבלת קריאות ויפעיל שירות תיקונים וחלפים למערכות במשך 24 שעות ביממה לרבות שבתות וחגים (למעט יום כיפור). 
4. הספק מתחייב להיענות לקריאת שירות בגין תקלה שולית בתוך פרק זמן שלא יעלה על - 24 שעות (מקבלת קריאה ועד הגעה לשטח), למעט שבתות וחגים, ובמקרה של תקלה קריטית המשביתה מערכות מבצעיות להיענות לקריאה בתוך פרק זמן שלא יעלה על -6 שעות(מקבלת הקריאה ועד הגעה לשטח) .
5.  הספק מתחייב לתקן כל תקלה בפרק זמן שלא יעלה על 12 שעות. 
6. למרות האמור לעיל, במקרה בו התקלה נגרמה עקב שימוש לא נכון במערכות שלא על פי הוראות היצרן, או שנגרמה בזדון או עקב כוח עליון ונזקי טבע, נזקי קורוזיה ושיתוך או מסיבה שאינה קשורה בשימוש הרגיל של המערכות, תתוקן התקלה כנגד תשלום בהתאם לפירוט של שעות עבודה וחלפים.
7.  מוסכם כי שהוי בתחילת הטיפול והתיקון ע"י הספק מעבר לקבוע בסעיפים 5 ד', 5 ה',  , 5 ו'  לעיל, מסיבות שאינן כוח עליון, יחייב את הספק בתשלום קנס בסך 1% מערך ההתקשרות עבור כל שעת איחור כפיצויים מוסכמים וקבועים מראש. איחור של למעלה מ-48 שעות ייחשב כהפרה יסודית של ההסכם ושב"ס יהא  רשאי לבטל ההסכם מבלי לפגוע בזכותו לקבלת פיצוי.
8.  הספק מתחייב להחליף כל חלק אשר נמצא פגום ו/או לקוי ו/או בלתי תקין ו/או בלתי מתאים בחלק חדש, באם תוקן אותו חלק 3 פעמים ושב והתקלקל. הספק ייתן אחריות לחלפים אשר יחליף למשך 36 חודשים.
9. הספק מצהיר ומתחייב כי כל הציוד, ציוד העזר וכלי העבודה שיסופקו על ידו לשם מתן השירותים עפ"י הסכם זה הינם חדשים, מטיב מעולה ומאושרים ע"י הגורמים הרלוונטיים בהתאם לחוקים תקנות ותקנים קיימים או מקובלים.
10. הספק יתחזק את המערכות וכן, יספק שירותי תיקונים לפי מיטב כללי המקצוע, ובהתאם להוראות והנחיות שב"ס ובהתאם לכל דין אחר החל.
11. הספק יגיש דוחות, בהתאם להוראות ההסכם, עבור כל תיקון ובדיקה תקופתית שיבצע.
12. במידה ושב"ס יהא מעוניין בכך, יספק הספק שירות תיקונים ותחזוקה שוטפת לתקופה שלא תפחת מ -5 שנים מתום תקופת האחריות וזאת, בתנאים כמפורט בהוראות נספח א', בהסכם זה, ובתמורה כמפורט בנספח ג', לרבות לאחר הנחה (באם ניתנה). על שירותי התחזוקה יחולו הוראות הסכם זה.
6.  הצהרות והתחייבויות הספק:
1. הספק מצהיר ומתחייב כי עובדיו, שיעסקו במתן השירות מטעמו יהיו עובדים מקצועיים ומיומנים וכי השירות ינתן באופן הטוב ביותר לשביעות רצונו המלאה של שב"ס.
2. הספק מתחייב לספק החומרים, המכונות, הציוד, הכלים וכל דבר הדרוש לצורך מתן השירות, הובלתם והתקנתם בבית הסוהר על חשבונו הוא.
3. הספק מצהיר בזאת כי כל תנאי ההסכם ברורים ומובנים לו וכי על יסוד כל הבדיקות שערך, השכר שיקבל בתמורה למתן השירות מהווה תמורה הוגנת וראויה הכוללת בחובה תשלום עבור כל החומרים הציוד, ושכר השירות, וכי לא יהיה זכאי ו/או רשאי לתבוע ו/או לדרוש בנוסף תביעות כספיות כלשהן. 
7.     אישורים:
1. הספק יגיש לשב"ס בד בבד עם אספקת המערכת את כל האישורים והרישיונות הנדרשים עפ"י כל דין ועפ"י הדרישות שבמפרט.
2. תיק מתקן התוכנית עדות (AS MADE):
עם מסירת המערכות לידי שב"ס יגיש הספק את כל המסמכים הנדרשים לרבות תיאור המערכת, הוראות ההפעלה, הוראות התחזוקה, תיק פרוספקטים, ספר המערכת, תוכנית וכיוצ"ב והכול, כמפורט בהוראות נספח א' והוראות הסכם זה.
8. בעלות וזכויות יוצרים:
1. הספק מצהיר כי יסופקו בהתאם להסכם זה רק מרכיבים חדשים, נקיים מכל שיעבוד עיקול או זכות כלשהי לצד שלישי, וכי בעת התקנת והטמעת כל מוצר, יהא הספק בעל כל הזכויות (לרבות זכויות קניין רוחני) באותו מוצר, או שהיו בידיו כל האישורים הדרושים מטעם בעלי הזכויות האמורות כדי לאפשר לו לספק לשב"ס את המרכיב כך ששב"ס יהיה רשאי להשתמש בו ללא הפרעה, ללא הגבלת זמן וללא כל התחייבות (לרבות כספית). 
 טרם חתימת ההסכם ובכל מקרה בו תועלה טענה כלשהי בעניין הזה, יספק הספק לשב"ס את כל האישורים הנדרשים כדי להוכיח את הבעלות ואת הקניית זכות השימוש לשב"ס לגבי כל מוצר כאמור (לרבות כל רישיונות התוכנה הנדרשים).
2. הספק מצהיר כי יגרום לכך כי לשב"ס יהיו זכויות שימוש בלתי מותנות ובלתי מוגבלות בזמן בכל מוצר, תוכנה, רכיב תוכנה או חלק שיסופק, וכן במערכת כמכלול.
3. כן מצהיר הספק כי אין ולא יהיה בשימוש כל מרכיב שיספק משום פגיעה בזכויות כלשהן (לרבות זכויות קניין רוחני) של צד שלישי כלשהו, וכי ככל שידוע לו  ולאחר מיטב בדיקתו  לא הוגשו תביעות ואין איום בהגשת תביעה כלשהי על הפרת זכויות כאמור.
4. הספק מתחייב כי אם רכיב כלשהו מפר זכות בניגוד לאמור לעיל, יסיר אותו מיד ויסכם עם שב"ס על שימוש ברכיב חוקי אחר או ישיג רישיון שימוש חוקי ברכיב על פי תנאי הסכם זה וכפי שסוכם בן הצדדים, הכול על חשבון הספק בלבד, והכול כדי לאפשר המשך שימוש במערכת ללא הפרעה לשב"ס (ובלי לפגוע בשירותים, ברמתם, איכותם או זמינותם).
5. אין בהוראת סעיף זה כדי לגרוע מכל סעד אחר המוענק לשב"ס על פי הסכם זה או על פי דין באשר לשימוש ברכיבים, לרבות הזכות לפיצויים עקב הפרת הסכם זה או שיפוי בהתאם להוראות הסכם זה. כמו כן אם עומדות לשב"ס זכויות או טענות דומות, נוספות או אחרות כלפי גורם אחר, תהיה לשב"ס הזכות לטעון טענותיו ולהגיש תביעות כנגד כל גוף, ביחד או לחוד, לפי שיקול דעתו הבלעדי ובלי לפגוע בכל זכויותיו וטענותיו כלפי הספק.
6.  מוסכם בזה בין הצדדים כי כל המצאה, פטנט, או כל נכס גשמי או רוחני שיווצרו במהלך ועקב העבודה על פי הסכם זה ו/או כל חלק מהמערכת שיפותח עבור שב"ס עפ"י הסכם זה ו/או כל מידע ו/או מסמך ו/או תכנית ו/או רעיונות ו/או צילומים ו/או שרטוטים ו/או העתקים שייווצרו או יפותחו או יתוכננו או יומצאו במהלך העבודה או בקשר אליה או כתוצאה ממנה (להלן: "זכויות שב"ס") יהיו בבעלותו הבלעדית של שב"ס ולו יהיו זכויות השימוש ו/או הפיתוח והוא יהיה בעל זכות היוצרים ו/או השימוש ו/או זכויות כלשהן ללא הגבלת זמן וללא צורך בנטילת רשות מהספק. לשב"ס תהיה הזכות להשתמש בזכויות   שב"ס כאמור, לקבל לידיו את כל התיעוד לרבות התיעוד המקורי, להכניס בו כל שינוי  ולעשות בו כל שימוש שימצא לנכון לפי שיקול דעתו, בין בעצמו ובין באמצעות אחרים, לרבות לשם ייצור, פיתוח, מכירה ו/או לשם התקשרות כלשהי עם צד ג' ואין לספק כל זכות קניינית או אחרת בזכויות שב"ס על פי סעיף זה ולא תעמוד לו כל טענה או תביעה בקשר לכך.
7.  בלי לגרוע מן האמור לעיל, היה וירצה הספק לעשות כל שימוש בזכות מזכויות שב"ס  כאמור, ו/או לרוכשה ו/או להעבירה ו/או למוכרה שלא במסגרת עבודתו וחובותיו על פי הסכם זה, לא יהיה רשאי לפעול כן אלא לאחר שהתמלאו התנאים הבאים:

1)  ניתנה הסכמה מראש ובכתב של נציג שב"ס ;

                        2) שולם לשב"ס  או למי שזה יורה, תמורה בגין ההסכמה כאמור, בשיעור ובתנאים 
                             שיקבעו עלידי שב"ס באופנים הבאים :
             א)   תשלום תמלוגים של 10%  מסך ההזמנות שקיבלה החברה למערכות זהות או 
                    דומות לשימוש של גורמי אכיפה ובתי סוהר  בעולם לצורך גילוי מצב אובדנות. 
                     התשלום יתבצע אחת לשנה , במועד שיקבע עליד שב"ס.  
                    ,ו/ או  

            ב)  אספקת מערכות לשב"ס בשווי כספי של 10%   מסך ההזמנות 
                  שקיבלה החברה למערכות זהות או  דומות לשימוש של גורמי אכיפה ובתי 
                 סוהר  בעולם לצורך גילוי מצב אובדנות.  מחיר המערכות יחושב בהתאם להצעת 
                 המחיר  במכרז זה (נספח ג')  .

8. אין באמור בסעיף משנה זה כדי לגרוע ו/או לפגוע בזכות קניין רוחני הנוגעת למערכת ו/או הטכנולוגיה שהייתה בידי הספק או מי מטעמו ערב ביצוע הסכם זה ו/או שהגיעו לספק  שלא בקשר להסכם זה.
9.   חומרי  גלם ושירות:
1. הספק מתחייב להבטיח אספקה מיידית של חומרי חילוף למערכת במחיר הוגן לתקופה 
                שלא תפחת מ – 7 שנים מיום אספקתם.
2. הספק יספק חומר הדרכה והוראות הפעלה ותחזוקה למערכת ויתדרך את נציגי שב"ס     
                בהפעלת ותחזוקת המערכת  באופן מלא.
10.  ביטוח:   
מצ"ב בזה נספח דרישות הביטוח המהווה חלק בלתי נפרד ממסמך זה. מובהר כי המציע שהצעתו תיקבע כזוכה תתחייב להמציא אישור על עריכת ביטוחים תוך 7 ימי עבודה מקבלת הודעה על זכייתו.

הקבלן מתחייב לרכוש ולקיים  את הביטוחים המפורטים בזה, לטובתו ולטובת מדינת ישראל– שרות בתי הסוהר, ולהציגם לשרות בתי הסוהר כשהם כוללים את כל הכיסויים התנאים הנדרשים וגבולות האחריות לא יפחתו מהמצוין להלן:
1. ביטוח חבות מעבידים
 הקבלן  יבטח את אחריותו החוקית כלפי עובדיו, בביטוח חבות המעבידים בכל תחומי מדינת  ישראל  והשטחים המוחזקים.
1)  גבולות  האחריות לא יפחתו מ - 1,000,000 דולר ארה"ב לעובד  ולמקרה                       ו - 5,000,000 דולר ארה"ב לתקופת הביטוח.
2)  הביטוח לפי הפוליסה יכסה את אחריותו החוקית של המבוטח כלפי  עובדיו, בכל הקשור לאספקה, התקנה, מתן שירותי תיקון ותחזוקה למכשירי שיקוף  כבודה בהתאם למכרז  ולהסכמים עם  מדינת ישראל – שרות בתי הסוהר.
3)    הביטוח יורחב לשפות את מדינת ישראל – שרות בתי הסוהר   היה ונטען לעניין קרות תאונת עבודה/מחלת מקצוע כלשהי  כי הם נושאים בחבות מעביד  כלפי מי מעובדי ומועסקי  הקבלן.
2.  ביטוח אחריות כלפי צד שלישי
1) הקבלן יבטח את אחריותה החוקית על פי דיני מדינת ישראל בביטוח אחריות כלפי צד שלישי  בכל תחומי מדינת ישראל והשטחים המוחזקים.
2) הביטוח לפי הפוליסה יכסה את אחריותו החוקית של המבוטח לנזקי  צד שלישי שייגרמו מאספקה, התקנה מתן שרותי תיקון ותחזוקה למכשירי שיקוף כבודה בהתאם למכרז ולהסכם עם מדינת ישראל – שרות בתי הסוהר.
3) גבול האחריות למקרה ולתקופה -  בגין נזקי גוף ורכוש לא יפחת מ  1,000,000   דולר ארה"ב.
4) בפוליסה ייכלל סעיף אחריות צולבת - CROSS LIABILITY.
5) הביטוח יורחב לשפות את מדינת ישראל –  שרות בתי הסוהר  ככל שייחשבו אחראים למעשי  ו/או מחדלי הקבלן והפועלים מטעמו. 
 6)    רכוש מדינת ישראל ייחשב רכוש צד שלישי.  
3. ביטוח חבות המוצר
 1)  הקבלן יציג ביטוח חבות המוצר בגין נזקי גוף ורוכש על פי פקודת הנזיקין וחוק האחריות למוצרים פגומים לגבי מערכות וציוד המשקפים המסופקים ומותקנים בשרות בתי הסוהר כולל שירותי תחזוקת המערכות והציוד. 
2)    גבול האחריות למקרה ולתקופה לא יפחת מ 1,000,000 דולר ארה"ב.
3)  בפוליסה ייכלל סעיף אחריות צולבת – CROSS  LIABILITY.
      4)    הביטוח מורחב לשפות את מדינת ישראל –  שרות בתי הסוהר  ככל ייחשבו אחראים למעשי  ו/או מחדלי הקבלן/היצרן/הספק והפועלים מטעמו. 
4. כללי
1)   בכל פוליסות הביטוח הנ"ל יכללו התנאים הבאים:
א)  לשם המבוטח תתוסף כמבוטח נוסף : מדינת ישראל – שרות בתי הסוהר.
ב)  בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא, אם ניתנה על כך הודעה מפורשת של 60 יום לפחות במכתב רשום לשרות בתי הסוהר.
ג)  הקבלן לבדו אחראי כלפי המבטח לתשלום הפרמיות עבור הפוליסות ולמילוי כל החובות המוטלות על המבוטח על פי תנאי הפוליסות.
ד)  ההשתתפות העצמית הנקובה בכל פוליסה תחול בלעדית על הקבלן.
ה) כל סעיף בפוליסות הביטוח המפקיע או מקטין בדרך כלשהי את אחריות המבטח כאשר קיים ביטוח אחר, לא יופעל כלפי מדינת ישראל – שרות בתי הסוהר והביטוח הוא בחזקת ביטוח ראשוני המזכה במלוא הזכויות על פי פוליסות הביטוח.
ו)  המבטח מוותר על כל זכות שיבוב, תביעה, השתתפות או חזרה כלפי מדינת ישראל – שרות בתי הסוהר, עובדיהם, ובלבד שהוויתור לא יחול לטובת אדם שגרם לנזק מתוך כוונת זדון.
ז) תנאי הכיסוי של הפוליסות חבות מעבידים, אחריות כלפי צד שלישי וחבות המוצר  לא יפחתו מהמקובל על פי תנאי "פוליסות נוסח ביט".
ח) העתקי פוליסות הביטוח מאושרות ע"י המבטח או אישור עריכת ביטוח בחתימתו על ביצוע הביטוחים כאמור יומצאו על ידי הקבלן לשרות בתי הסוהר עד למועד חתימת ההסכם.
2)         הקבלן מתחייב בכל תקופת ההתקשרות החוזית עם מדינת ישראל – שרות בתי הסוהר להחזיק בתוקף את פוליסות הביטוח. הקבלן מתחייב כי פוליסות הביטוח תחודשנה על ידו מדי שנה בשנה, כל עוד ההסכם עם מדינת ישראל בתוקף. הקבלן  מתחייב להציג את הפוליסות המתחדשות, או אישור עריכת ביטוחים מאושרים וחתומים  ע"י המבטח לשרות בתי הסוהר, לכל המאוחר שבועיים לפני סיום תקופת הביטוח.
3)      אין בכל האמור בסעיפי הביטוח כדי לפטור את הספק מכל חובה החלה עליו על פי דין ועל פי הסכם זה, ואין לפרש את האמור כוויתור של מדינת ישראל – שרות בתי הסוהר על כל זכות או סעד המוקנים להם על פי דין ועל פי הסכם זה.
11. עובדים:
1. הספק מתחייב להעסיק עובדים מיומנים ומקצועיים במספר הדרוש לצורך מתן שירות ולספק על חשבונו  את ההשגחה עליהם, אמצעי תחבורה בשבילם וכל  דבר הכרוך בכך.
2. הספק מתחייב לדאוג כי עובדיו או מי שימצא בתחום בית הסוהר מטעמו יעזוב  את המקום מיד עם סיום מתן השירות.
3.  שב"ס יהיה רשאי להורות לספק, וזאת ללא נימוק, לחדול מלהעסיק עובד כל   שהוא במתן השירות ולהרחיק כל אדם כאמור מב/ס מיד עם דרישתו הראשונה של שב"ס ולא לשוב ולהעסיקו במתן השירות בין במישרין ובין בעקיפין.
4. הרחקת עובד הספק כאמור בסעיף 11 ג' לעיל לא תפגע בביצוע הסכם זה והספק יציב לאלתר עובד חליפי לביצוע העבודה.
5. שב"ס לא יהיה חייב בפיצוי כלשהוא לספק ו/או למי מעובדיו בשל נזקים  שנגרמו או שייגרמו למי מהם בשל דרישת שב"ס כאמור בסעיף 11 ג' לעיל.
6. אי קיום חובות הספק זכויות עובדים לפי חוקי העבודה,  צווי ההרחבה   וההסכמים  הקיבוציים  הרלוונטיים לענף והסכם ההתקשרות יהווה הפרה יסודית של ההתקשרות.
7. הספק מתחייב להמציא לשב"ס אחת לחצי שנה, אישור אודות עמידתו בכל החובות והתשלומים החלים עליו לפי חוקי העבודה והסכם ההתקשרות כלפי העובדים נותני השירותים מטעמו המוצבים באתרי ומתקני שב"ס, חתום בידי מורשה חתימה מטעם המציע ומאושר על ידי רואה חשבון.
12. ביקורות 
1.  שיתוף פעולה עם הביקורת – הספק מתחייב לשתף פעולה באופן מלא עם ביקורות שיבוצעו על ידי יחידת הביקורת באגף החשב הכללי, מינהל ההסדרה והאכיפה במשרד התמ"ת, משרדי הממשלה ו/או עם כל גורם מקצועי, אשר ימונה על ידי החשב הכללי או המשרדים. במסגרת הביקורת יידרש הספק להמציא, בין היתר, אישורים על תשלומים למס הכנסה, לביטוח הלאומי, לקרנות פנסיה וגמל ועוד, תלושי שכר של עובדים המועסקים במשרדי הממשלה וכל מסמך אחר הרלוונטי לביקורת.
2.  טיפול בממצאי ביקורת – נמצאה בביקורת הפרה של זכויות עובדים, יועברו כל הממצאים בכתב לספק עם העתקים למשרד בו התבצעה העבודה, למינהל הרכש הממשלתי ולמינהל ההסדרה והאכיפה בתמ"ת. הספק מתחייב להמציא בתוך 30 ימים תצהיר בכתב בחתימת רואה חשבון, המפרט את תיקון הממצאים במלואם, כולל תשלום רטרואקטיבי בגין הפרת זכויות העובדים בעבר, במידת הצורך. התשלום הבא לספק יושהה עד למילוי תנאי זה. מובהר בזאת כי בהפסקת ההתקשרות לא יהיה משום ויתור כלשהו על טענה או תביעה למיצוי מלוא זכויות המשרד על פי תנאי ההתקשרות וכל דין.
3.  הספק מתחייב להשיב בתוך 30 יום על כל תלונה שתועבר אליו מהמשרד המתקשר או ממינהל ההסדרה והאכיפה במשרד התמ"ת בדבר פגיעה בזכויות העובדים המועסקים על ידו במשרד. בתשובתו יפרט הספק את הליך בדיקת התלונה והאופן שבו טופלה.
13.  התמורה:
1.   בכפוף לאספקת המערכת ומתן השירותים, בהתאם להוראות הסכם זה לשביעות רצון שב"ס, ישלם שב"ס לספק את הסכומים המפורטים בהצעת הספק המצ"ב כנספח ג' להסכם זה, בהתאם למתן השירותים בפועל ובכפוף להשלמת מתן השירותים לשביעות רצון שב"ס.
2. התמורה תשולם כנגד הצגת חשבוניות מס, לאחר אישור החשבונית ע"י שב"ס ולאחר עמידה בלוח הזמנים כמפורט בהסכם זה.
3. במידה ויהא שב"ס מעוניין בקבלת שירותי תחזוקה שוטפת ומונעת למערכות ולציוד לאחר תקופת האחריות, תשולם בגין שירותים אלה תמורה בהתאם לנספח ג' לאחר הצגת חשבוניות, בהתאם לביצוע בפועל ועמידה בלו"ז כמפורט בהוראות הסכם זה.
4. 60 – 45  יום לאחר אישור החשבון ע"י שב"ס ישלם שב"ס לספק את התשלומים בהודעת זיכוי לבנקים.
5. בכל מקרה בו מתן השרות ו/או טיבו לא יתאימו להסכם זה ו/או להוראות שב"ס יתקן הספק את הטעון תיקון על חשבונו בלבד, בהתאם להוראות שב"ס.   
6.  הצדדים מצהירים ומתחייבים בזה, כי התמורה המפורטת בסעיף 13  א' לעיל, היא מלאה וסופית וכוללת את מלוא התשלומים להם זכאי הספק ללא יוצא מן הכלל, לרבות עבור רשיונות, מיסים, אספקה, הדרכה וכל עלות נוספת הכרוכה במתן השרותים.
7. למען הסר ספק מובהר בזאת, כי לא תינתן הצמדה ו/או תוספת כלשהי בגין התייקרות אלא בהתאם  להוראות החשכ"ל בנושא זה.
14. העדר יחסי עובד ומעביד
1. מוסכם ומוצהר בזאת, למען הסר ספק, כי אין בהסכם זה או בתניה 

מתניותיו כדי ליצור בין  הספק ו/או מי מעובדיו לבין שב"ס יחסי 

עובד-מעביד וכי כל העובדים שיעסיק הספק לצורך ביצוע  

התחייבויותיו לפי הסכם זה יהיו וייחשבו כעובדי הספק בלבד.
2. כל ההוצאות הנובעות ממתן שירות, לרבות, אך מבלי לפגוע בכלליות האמור, רכישת חומרי גלם, הובלה, ביטוח, תשלום לעובדי הספק (לרבות, אך מבלי לגרוע מכלליות אמור, שכר עבודה, מס הכנסה, ביטוח לאומי, תשלומים סוציאליים וכל מס או היטל או תשלום חובה אחר) יחולו על הספק בלבד, ישולמו על ידו ושב"ס 
לא יהיה אחראי לתשלום בכל צורה שהיא.
3. מוסכם ומוצהר בזאת למען הסר ספק, כי אין בהסכם זה או בתניה מתניותיו כדי ליצור בין שב"ס לבין הספק או מי מעובדיו כל יחסי שליחות ו/או שותפות והספק מצהיר  זאת כי לא יציג עצמו בכל צורה שהיא כנציגו  ו/או שליחו של שב"ס וכן לא יתחייב בשמו.
4.  הספק מתחייב להבטיח תנאי בטיחות לשמירת בריאות העובדים   ורווחתם, כדרוש ע"פ כל  דין.
5. הצדדים מצהירים כי בין שב"ס ובין הספק ו/או עובדיו ו/או נציגיו ו/או     ספקיו ו/או קבלני משנה ועובדיהם אשר מועסקים על ידי הספק לפי חוזה זה, לא נקשרו ולא יתקיימו כל יחסי עובד ומעביד, ולא יחולו על היחסים בין שב"ס לביניהם הוראות כל דין החל על יחסי עובד ומעביד.
 מוסכם בזה בין הצדדים כי הספק משמש כקבלן עצמאי בביצוע השירות על פי החוזה ואין לראות בכל זכות שניתנה על פי החוזה לשב"ס ו/או למי מטעמו לפקח, להדריך או להורות הוראות לספק  או לכל אחד מהמועסקים על ידיו בביצוע השירות, אלא אמצעי להבטיח ביצוע הוראות החוזה במלואן. לא תהיינה לספק ולכל עובד המועסק על ידו ו/או על ידי מי מטעמו כל זכויות של עובד השב"ס והם לא יהיו זכאים מהשב"ס לכל תשלום ו/או זכויות כלשהן שעל פי כל דין ונוהג מגיעים לעובד ממעביד, ולרבות לכל תשלומים, פיצויים, או הטבות אחרות בקשר עם קיום ו/או ביטול ו/או סיום החוזה ו/או העסקתו בביצוע השירותים.
6.   הספק מתחייב בזה לשלם עבורו ועבור כל המועסקים על ידו בביצוע הסכם זה את כל התשלומים שחובת תשלומם מוטלת על מעביד על פי כל דין או על פי הוראות כל הסכם קיבוצי בר תוקף בענף המתאים, או כפי שהסכמים אלה יתוקנו לרבות צווי הרחבה שיוצאו על פי הסכמים אלה, לרבות ומבלי לפגוע בכלליות האמור לעיל, את תשלומי מס הכנסה, ביטוח לאומי, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצא באלה.
7.   למען הזהירות בלבד, מוסכם בזאת בין הצדדים כי במידה וייקבע על ידי ערכאה שיפוטית מוסמכת, בכל זמן שהוא לרבות אחר תום תקופת החוזה ו/או הארכותיו, ככל שתהיינה, כי נותן שרות (לרבות עובדי הספק) יחשב עובד של השב"ס, דבר אשר יגרום לשב"ס הוצאות כספיות, לרבות שכ"ט עו"ד וכיוצא באלה - יהא השב"ס זכאי לשיפוי בגין הוצאות אלה (גם באמצעות חילוט הערבות או קיזוז מהתמורה לספק).
חובת השיפוי כפופה להודעת שב"ס לספק  על תביעה בסמוך לאחר שהודע לו על כך, מתן אפשרות לספק להשתתף בניהול ההגנה, והימנעות מפשרה באופן שמטיל על הספק חבות, בלא הסכמתו.
מבלי לפגוע בכלליות האמור לעיל, הוצאות משמען גם כל סכום כספי שיהיה על  השב"ס  כמעביד להעמיד לזכותו של מי שיחשב עובד, לרבות לגמלאות, לפיצויים וליתר הזכויות הסוציאליות המתחייבות מכוח עבודתו.
היה ולקראת תום תקופת הערבות הבנקאית הנזכרת בסעיף 18 להלן, יהיה תלוי ועומד הליך משפטי בקשר למעמדו של נותן שרות מטעם הספק וטרם נתקבל פסק דין חלוט של ערכאה שיפוטית מוסמכת בדבר, מתחייב הספק להאריך את הערבות הבנקאית הנ"ל, לסכום התביעה ולתקופות עד לסיום ההליך המשפטי.
8.  בכל פניה, מו"מ, הסכם ומגע כלשהו בין הספק לבין כל אדם או גוף אחר,   הקשורה, בין במישרין ובין בעקיפין לביצוע הסכם זה, מתחייב הספק להצהיר באופן מפורש לאותו אדם או גוף כי הוא ו/או מי מטעמו אינם עובדים ו/או שלוחים ו/או פועלים מטעם שב"ס וכי הוא בלבד אחראי לכל תלונה ו/או טענה בקשר לשירותים ולכל נזק מכל מין וסוג הקשורים להם.
15. אחריות לנזקים,שיפוי ובטוחים:
1.   הספק בלבד ישא בכל אחריות, בין אזרחית ובין פלילית, בגין עוולה או עבירה כלשהי שתעשה ו/או נזק כלשהו שייגרם, לרכוש ו/או לאדם (או בעל חיים), לרבות לשב"ס, עובדיו, מורשיו, עוברי אורח, קבלני המשנה ומי מטעמם (ולרכוש כל אלה), כתוצאה ו/או במהלך ביצוע עבודה כלשהי לפי הסכם זה ו/או כל הכרוך בה, בין שהנזק נגרם עקב מעשה ובין עקב מחדל, ולרבות כאשר הנזק נגרם בשל הספק, עובדיו, שלוחיו, קבלני המשנה שלו, שלוחיהם או המועסקים על ידם.
2.   בכפוף לאמור בסעיף 15 א' לעיל, מתחייב הספק לשפות את שב"ס בגין כל הוצאה, תשלום או פיצוי שיגרמו לשב"ס עקב תביעה ו/או הליך בהם יהיה מעורב שב"ס בכל הקשור לביצוע השירותים והשלכותיהם לאחר גמר ביצועם, ולרבות בכל המצוי באחריות הספק על פי האמור בסעיף 15 א' לעיל. הספק ישלם כל סכום כאמור למזמין, בצירוף הוצאות משפט, שכ"ט עו"ד ומומחים, תוך 14 יום מיום קבלת דרישת שב"ס לכך.
במידה ותוגש תביעה כנגד השב"ס בכל הקשור לביצוע השירותים והשלכותיהם לאחר גמר ביצועם, יודיע על כך השב"ס לספק בסמוך לאחר שהודע לו על כך, יאפשר לו להשתתף בניהול ההגנה, ולא יתפשר באופן שמטיל על הספק חבות, בלא הסכמת הספק. חובת השיפוי של הספק הינה בכפוף לקיום תנאי זה.
3.    שב"ס יהא רשאי לגבות מהספק סכומים שיגיעו לו בהתאם לאמור לעיל, לרבות שכ"ט והוצאות, בכל דרך שתראה לו והעומדת לזכותו על פי דין ו/או על פי הסכם זה, לרבות קיזוז הסכומים מן התשלומים המגיעים לספק, ולרבות חילוט הערבות הבנקאית מטעם הספק (ראה סעיף 19   להלן) או תפיסת ציוד של הספק ו/או מכירתו.
4.  מבלי לגרוע מאחריות הספק על פי הסכם זה ו/או על פי כל דין, מתחייב הספק לערוך ולקיים על חשבונו אצל מבטח מורשה כדין, למשך כל תקופת קיום ההסכם, ביטוחים בהיקף המתאים להיקף הפרויקט ולפי המפורט בנספח הביטוחים (נספח ו' להסכם זה).
5. מוסכם בזאת כי על הספק בלבד תחול האחריות המלאה, הבלעדית 
והמוחלטת על פי דין בכל מקרה של פגיעה, פציעה, נכות, מוות, נזק או 
הפסד שיקרו או שייגרמו לשב"ס ו/או למי מעובדיו של שב"ס ו/או 
לצד ג' כלשהוא על ידי הספק ו/או מי מטעמו תוך כדי ביצוע  או אי 
ביצוע התחייבויותיו של הספק עפ"י הסכם זה והספק מתחייב לנקוט 
בכל האמצעים למניעת אובדן או נזק כאמור.
6. הספק מתחייב בזה לתקן בהקדם האפשרי ועל חשבונו בלבד כל פגם ו/או 
נזק ו/או ליקוי שייגרמו בבית הסוהר ו/או בסביבותיו כתוצאה מביצוע 
ו/או מאי ביצוע התחייבויות הספק בהתאם להסכם זה, בהתאם להוראות 
שב"ס ולשביעות רצון שב"ס ולשאת בכל ההוצאות הישירות והעקיפות 
שייגרמו כתוצאה מהפגם ו/או הנזק ו/או הליקוי כאמור.
7.  הספק מתחייב בזאת לבצע התחייבויותיו בהתאם להסכם זה, תוך   נקיטת    כל האמצעים הדרושים      למניעת כל נזק למתקנים ולמבנים בבית הסוהר וללא הפרעה למהלך העבודה והפעילות התקינה בבית   הסוהר.
8.    הספק ייתן אפשרות פעולה נאותה לפי הוראת שב"ס, לכל קבלן אחר 
 המועסק ע"י שב"ס וכן לעובדיו, הן במקום ביצוע העבודה והן בסביבותיו 
 וכן ישתף ויתאם פעולה אתם.
9.    הספק מתחייב למלא ולשמור אחר הוראות הבטיחות מכל סוג שהוא 
 החלות עקב מתן השרות לפי הסכם זה וכן על הוראות כל דין ונוהג החלות 
 על מתן השרות וביצועו.
10.    בכל מקרה בו לא יבצע הספק את חובתו המוטלת עליו לפי סעיף 3.1 
 לעיל, בתוך 10 ימים, יהיה שב"ס רשאי לבצעה ו/או לשלמה ולחייב את 
 הספק בכל העלויות בדרך של קיזוז ו/או מימוש ערבות ו/או בכל דרך 
 אחרת.
11.    הבאת הסכם זה לידי סיום לא יהיה בה כדי לגרוע מאחריות הספק לפי 
 הסכם זה.
16. ציוד וחומרים
1. הספק מתחייב לספק על חשבונו הוא את כל המערכת, המתקנים והדברים האחרים  הדרושים למתן השירות בצורה יעילה.
2. הספק ישתמש לצורך מתן השירות בחומרים מן המין המשובח ביותר ובהתאם לאמור בנספח א' ובמסמכי המכרז.
3. הספק מתחייב שלא להשתמש לצורך מתן השירות, אלא בחומרים 
שנבדקו ונמצאו כשירים לתפקידם על ידי שב"ס.
17. הדרכה
 מייד לאחר סיום התקנת מערכת במתקן ובתאום עם  מנהל המתקן או נציגו ,, יתדרך הספק את נציגי שב"ס האמורים לעסוק בתפעול המערכות  בשימוש ובטיפול במערכת  כחלק מהתחייבויות הספק וללא   תמורה נוספת כלשהיא והכול בהתאם להוראות נספח א'  והסכם זה. 
18. שמירת סודיות:
1.   הספק מתחייב לשמור בסוד כל מסמך, ידיעה, תוכנית, שרטוט, תוכנה, הוראת עבודה, נוהל ביצוע, נושא מחקר ופיתוח, שיטה, תהליך, מחיר, תחשיב, סוד מסחרי או עסקי או אחר של המזמין, מידע הנוגע למזמין   ולהסכם, תנאי התקשרות עם ספקים, מידע הקשור במישרין או בעקיפין ברכושו של שב"ס, נהליו, ענייניו, ספקיו, והאנשים או הגופים הקשורים בשב"ס או הבאים עימו במגע, לרבות סוהרים ואסירים, וזאת בין שהגיעו אליה כתוצאה ממתן שירותים לשב"ס, ובין שהגיעו לידיעתו בכל אופן אחר שהוא, וכן כל מידע או נתון אחר אשר יגיעו לידיעתו בכתב או בעל– פה או באמצעי דיגיטאלי או בכל אמצעי אחר, במהלך או תוך כדי ביצוע הסכם זה או בקשר עמו, או שנוצרו במסגרת הסכם זה עבור שב"ס, במישרין או בעקיפין (להלן: "המידע"). הספק מצהיר בזה כי ידוע לו שהמידע, כהגדרתו לעיל, הנו מסווג ויש לשמור אותו בסודיות.
עם זאת, כמידע סודי לא יחשב: מידע המצוי בידיעת הכלל כדין, מידע שהגיע לספק ע"י צד ג' שלא תוך הפרת חובת סודיות, מידע אשר גילויו נדרש על ידי רשות מוסמכת והמועבר לאותה רשות בלבד, ומידע שפותח על ידי הספק באופן עצמאי קודם למועד ההתקשרות ושלא תוך הפרת סודיות.
2. הספק מתחייב כי יביא סעיף 18  זה לידיעת נותני השרות אשר יועסקו  בביצוע החוזה או בקשר עמו, וכי אלה ישמרו את המידע בסוד. הספק מתחייב כי הוא, כל אחד מקבלני המשנה שלו, וכל אחד מנותני השרות האמורים, יחתמו טרם תחילת העסקתם על טופס הצהרת סודיות בנוסח המקובל אצל השב"ס, וכן יעמדו בכל הוראות הביטחון של שב"ס.
3. הספק מתחייב לפעול על פי הנחיות שב"ס בכל הקשור לשמירת סודיות, ובכלל זה להסדרת אבטחת המידע ונוהלי הגישה למידע, לאיסוף, לסימון, לאימות ולעיבוד נתונים. הספק מצהיר ומאשר כי הוא מכיר את הוראות חוק הגנת הפרטיות, התשמ"א - 1981 ותקנותיו, וכי הוא יעשה ותפעל כמתחייב מחוק זה ומכל דין אחר הנוגע לשמירתו וסודיותו של המידע שימצא ברשותו.
4. טיפול ממוכן במידע השייך לשב"ס, מחוץ לאתרי ומחשבי השב"ס, אם יהיה בכך צורך (ובאישור השב"ס), יעשה על פי הכללים המתייחסים למידע מסווג, והמידע ישמר רק במחשבים המוגנים על ידי מערכת בקרת גישה ועל פי הנחיות השב"ס.
5.  הספק מתחייב לא למסור לשום אדם כל פרט הקשור בחוזה או בביצוע   החוזה ללא   אישור שב"ס.
6. הוראות סעיף זה, ובפרט ההתחייבויות לשמירת סודיות, חלות ללא  הגבלת זמן, אף לאחר תום תקופת החוזה.
7. הספק יחתים כל אחד מעובדיו ו/או שלוחיו ו/או כל אחד האמור להיכנס מטעמו לבית הסוהר לביצוע הסכם זה על כתב התחייבות לשמירה על סודיות כל ידיעה שתגיע אליו אגב ביצוע הסכם זה.
נוסח כתב התחייבות מצורף להסכם זה כנספח  ד'.
8.   כתבי ההתחייבות החתומים יועברו ע"י הספק לראש מנ"ט במצורף לבקשת הספק למתן היתרי כניסה לבית הסוהר לאנשים האמורים להיכנס מטעמו לבית סוהר לצורך ביצוע הסכם זה.
9.  אדם שלא ניתן לו היתר כניסה אחראי הספק להרחיקו מבית הסוהר.
19.   ערבות הספק
1.  להבטחת ביצוע התחייבויותיו לפי הסכם זה במלואן מוסר הספק לשב"ס מיד עם חתימת הסכם זה ערבות בנקאית בלתי מותנית על סך של __________  ₪ , (להלן: "הערבות"). 
2. הערבות תישאר בתוקפה עד חודשיים לאחר תום תקופת האחריות.
3. שב"ס יהיה זכאי לממש את הערבות כולה או חלקה בכל מקרה בו לא יעמוד הספק  בהתחייבויותיו וזאת בהודעה של 14 יום מראש. אין באמור בסעיף קטן זה כדי לפגוע בזכותו של שב"ס לכל סעד ותרופה נוספים שיעמדו לזכותו בגין הפרת תנאי הסכם זה ע"י הספק.
4. חולטה הערבות או חלקה, כאמור לעיל, יהיה על הספק להפקיד ערבות נוספת עד גבול הערבות המוסכמת כך שבכל עת עד תום תקופת אחריות הספק על פי הסכם זה, תהא בידי שב"ס ערבות בגובה הסכום האמור.
20.  הסבת ההסכם:
מוסכם בזאת כי אין הספק רשאי להסב לאחר כלשהו או לקבלני משנה את זכויותיו ו/או חובותיו לפי הסכם זה כולן או מקצתן בדרך של מיזוג או בכל דרך אחרת, אלא אם כן קיבל את אישור שב"ס לכך מראש ובכתב.
21. ביטול ההסכם:
1. בכל מקרה שהספק הפר או לא קיים התחייבות כלשהי על פי הסכם זה ולא תוקנה ההפרה בתוך 10 ימים מיום שהודע לו על כך בהתראה בכתב, יהיה שב"ס רשאי לבטל את ההסכם מבלי לפגוע בזכותו לפיצוי בגין ההפרה וכל תרופה אחרת שתעמוד לזכותו.
2. מבלי לפגוע בכלליות האמור לעיל, מוסכם בזה כי שב"ס יהא רשאי להודיע  לספק בהודעה מוקדמת של 30  יום על ביטול ההסכם וזאת מכל סיבה שהיא, ומבלי ששב"ס יהא חייב לפרש ולנמק את עילת ההפסקה כאמור.פעל שב"ס מכוח זכותו זו כאמור ,יהא הספק זכאי לקבל את התמורה הכספית המגיעה לו עד להפסקת ההתקשרות על פי סעיף זה.מוסכם ומוצהר כי למעט התמורה הנזכרת בסעיף זה לא תהא לספק כל  תביעה או דרישה כספית או אחרת כלפי שב"ס בקשר עם הפסקת פעולתו על פי הסכם  זה.
3. מבלי לפגוע בכלליות האמור לעיל, יהיה  שב"ס רשאי להפסיק את ההתקשרות ו/ או 
                לבטל את ההסכם ללא  צורך בהודעה מוקדמת לספק  בהתרחש כל אחד מהמקרים   
                הבאים :
1. אם ימונה כונס נכסים זמני או קבוע לעסקי ו / או לרכוש הספק.
2. אם ימונה קדם מפרק, מפרק זמני או קבוע  לספק.
3. אם הספק הפסיק לנהל את עסקיו לתקופה רצופה העולה על 7 ימים.
4. אם הספק יסב את ההסכם, כולו או מקצתו לאחר ללא האישור מוקדם של  שב"ס.
5. כשיש בידי שב"ס הוכחות להנחת דעתו של היועץ המשפטי של שב"ס ,שהספק  או אדם  אחר בשמו או מטעמו נתן או הציע לאדם אחר כלשהו שוחד, מענק, דורון או טובת הנאה כלשהי בקשר לניהול המכרז, חתימת הסכם זה או ביצועו.
22. קיזוז:
1. שב"ס יהיה רשאי לקזז כל סכום שיגיע לו על פי הסכם זה מכל סכום שעליו לשלם לספק בין על פי הסכם זה ובין מכוח כל עניין אחר.
2. שום איחור בשימוש בזכויות ו/או אי שימוש בהן לא יחשבו כויתור ושום ויתור ו/או שינוי של כל אחד או יותר מהוראות הסכם זה לא יהיו בתוקף אלא אם נעשו בכתב  ובחתימת שני הצדדים.
23. תרופות   
על הפרת הסכם זה יחולו הוראות חוק החוזים (תרופות בשל הפרת חוזה)   התשל"א – 1971.
24. ביול הסכם:
ביול ההסכם והוצאות הביול במידה ויחולו ישולמו על ידי הספק.
25. כתובות והודעות:
1. כתובות הצדדים הינן במבוא.
2. הודעות הצדדים תעשינה בכתב.
3.   יראו הודעה הנשלחת בדואר רשום כמתקבלת תוך 72 שעות ממועד דיוורה בסניף 
     הדואר.
26.  סמכות שיפוט:
לבית המשפט המוסמך בתל אביב,סמכות שיפוט ייחודית בכל עניין הקשור  והנובע מחוזה זה.

                                              ולראייה באו הצדדים על החתום
___________________________                                                   ______________
                                                             

         שירות בתי הסוהר                                                                                        הספק
נספח ג'– הצעת מחיר
נספח ג' - כתב כמויות ומחירים
1.   הצעת מחיר למערכת אב- טיפוס – שלב א'
	מס'
	תאור הפריט/שרות
	כמות
	מחיר ליחידה בש"ח (לא כולל  מע"מ)
	סה"כ מחיר בש"ח (לא כולל מע"מ)

	1. 
	יחידת קצה   כולל התקנה ,קומפלט
	15
	
	

	2. 
	ממסרי תקשורת כולל התקנה , קומפלט
	15
	
	

	3. 
	מרכז שליטה ובקרה ,כולל התקנה קומפלט
	1
	
	

	4. 
	מטען ליחידות קצה
	3
	
	

	5. 
	תשתית כבילת תקשורת ומתח ,כולל התקנה , קומפלט עבור מתקן אחד
	1
	
	

	6. 
	מערכת ספקי כוח עבור כל יחידות המערכת  , כולל התקנה , קומפלט
	1
	
	

	7. 
	התקנה ואינטגרציה במתקן שב"ס, בדיקות,ניסויים , תמיכה ,ליווי והטמעה במשך הניסויים וכל הנדרש להקמת מערכת אב-טיפוס במתקן שב"ס פועלת לצורך ביצוע ניסוי 
	1
	כלול במרכיבי המערכת שלעיל
	-

	סה"כ עבור מערכת אב-טיפוס מושלמת שתותקן במתקן שב"ס,  
       קומפלט
	


הערות: 

1. כל מחירי הפריטים כוללים את כל מרכיבי תכולת העבודה ("קומפלט") כמוגדר במסמכי המכרז, לרבות: תכנון, התקנה, אינטגרציה, הקמה, תיעוד, הדרכה ומסירת מערכת              אב-טיפוס לניסוי במתקן שב"ס שיקבע על ידי שב"ס.
2. כל המחירים לא יכללו מע"מ.
3. חובה למלא את הטבלה במלואה, הצעה בה תמולא הטבלה באופן חלקי לא תידון.
2. הצעת מחיר כללית למערכת סופית  בסיסית למתקן (כולל סידרה ראשונה ) 
	מס'
	תאור הפריט/שרות
	עלות ליחידה בש"ח
(לא כולל מע"מ
	כמות
	סה"כ מחיר בש"ח 
(לא כולל מע"מ)

	1. 
	יחידת קצה   כולל התקנה ,קומפלט כמפורט במסמכי המכרז
	
	30
	

	2. 
	ממסרי תקשורת כולל התקנה , קומפלט כמפורט במסמכי המכרז
	
	30
	

	3. 
	מרכז שליטה ובקרה ,כולל התקנה קומפלט כמפורט במסמכי המכרז
	
	1
	

	4. 
	מטען ליחידות קצה  , קומפלט כמפורט במסמכי המכרז
	
	5
	

	5. 
	נתב/מתג/מרכזת תקשורת  כולל התקנה, קומפלט כמפורט במסמכי המכרז
	
	1
	

	6. 
	ספק כוח להזנת כל יחידות המערכת כולל התקנה, קומפלט כמפורט במסמכי המכרז
	
	1
	

	7. 
	יחידת UPS למערכת בסיסית, כולל התקנה , קומפלט כמפורט במסמכי המכרז.
	
	1
	

	סה"כ עבור מערכת סופית  בסיסית למתקן (כולל סידרה ראשונה )
	


3. הצעת מחיר לתשתיות 
	מס'
	תאור הפריט/שרות
	כמות
	סה"כ מחיר בש"ח (לא כולל מע"מ)

	8. 
	צנרת כולל התקנה ,קומפלט כמפורט במסמכי המכרז
	1 מ' אורך
	

	9. 
	תעלה חיצונית כולל התקנה, קומפלט כמפורט במסמכי המכרז
	1 מ' אורך
	

	10. 
	כבילה עילית באמצעות כבל פלדה וצנרת כולל התקנה, קומפלט כמפורט במסמכי המכרז
	1 מ' אורך
	

	11. 
	כבל תקשורת  CAT 7E כולל התקנה בצנרת/תעלה , קומפלט כמפורט במסמכי המכרז
	1 מ' אורך
	

	12. 
	כבל  מתח נמוך להזנת יחידות המערכת  כולל התקנה, קומפלט כמפורט במסמכי המכרז
	1 מ' אורך
	

	סה"כ עבור תשתיות
	


4. הצעת מחיר לאחזקה מעבר לתקופת האחריות
	מס'
	תאור הפריט/שרות
	כמות
	סה"כ מחיר בש"ח (לא כולל מע"מ)

	13. 
	אחזקה גלובלית לשנה מעבר לתקופת האחריות - באחוזים מערך הציוד (עפ"י ההזמנה שהוצאה לציוד)  ,כמפורט בנספח א' סעיף 21  ולא יותר     מ- 5%
	יירשם באחוזים
	%  ___




תאריך _______________  
חתימה וחותמת המציע __________________
דגשים והסבר: 

1. כל מחירי הפריטים כוללים את כל מרכיבי תכולת העבודה ("קומפלט") כמוגדר במסמכי המכרז לרבות: תכנון, התקנה, אינטגרציה, הקמה, תיעוד, הדרכה ,מסירת מערכת מבצעית להפעלה במתקן שאליו תתייחס ההזמנה ואחריות ל- 36 חודשים.
2. הכמויות שיוזמנו עלידי שב"ס ייקבעו בהתאם לצורך .
3. כל המחירים לא יכללו מע"מ.
4. חובה למלא את הטבלה במלואה, הצעה בה תמולא הטבלה באופן חלקי לא תידון.
5. הצעת המחיר לאחזקה מעבר לתקופת האחריות לא תעבור את ה- 5%. 
6. הזוכה במכרז ייתן הנחה ליחידת קצה ולממסרי תקשורת  במידה ושב"ס יזמין כמויות גדולות יותר או בצבר הזמנות במשך של שנה  כמפורט להלן :
	המרכיב
	כמות
	מידת ההנחה מהצעת המחיר ליחידה שטבלת הצעת מחיר כללית – נספח ג' סעיף 2 .

	יחידת קצה
	100-499
	15%

	
	500-999
	25%

	
	4999- 1000
	40%

	
	מעל 5000
	50%

	ממסר תקשורת
	50-250
	15%

	
	251- 500
	25%

	
	מעל 500
	40%

	מטען ליחידות קצה
	25-100
	15%

	
	101-200
	25%

	
	מעל 200
	40%

	מרכז שליטה ובקרה
	5-15
	10%

	
	16-30
	15%

	
	מעל 30
	25%


נספח ד' - כתב התחייבות לשמירה על סודיות
נספח ד' - כתב התחייבות לשמירה על סודיות – מכרז/חוזה מס' - 112/2010
אני החתום מטה




ת.ז. מס'




הגר בעיר




רח'/שכונה



מס'


טלפון





מצהיר בזה:
1.
ידוע לי כי העבודה מסווגת ואיני רשאי לגלות לאדם את עובדת מסירתה ללא אישור המנהל. האיסור חל גם לגבי העובדים שאעסיקם בקשר לעבודה, פרט ובמידה שהדבר הכרחי לצורך ביצוע העבודה, כ"כ ידוע לי שאסור לי לדווח לחברי ההנהלה או לשותפים בארץ או בחוץ לארץ דבר העבודה, אלא לאחר קבלת רשות מראש מהמנהל.

2.
הנני מתחייב לשמור בסוד כל ידיעה שתגיע אלי עקב ביצוע העבודה ולא אמסור כל ידיעה כאמור לאדם שאינו מוסמך לקבלה.

3.
הנני מתחייב לשמור על סודיות התכניות, הרשימות, המפרטים וכל יתר הניירות והמסמכים המתייחסים לעבודה או לביצוע המבנה, לרבות העתקים בין שהוכנו על ידי או מטעמי או על חשבוני ובין שהוכנו ע"י המנהל או מטעמו או על חשבונו.

4.
אני יודע כי התכניות, השרטוטים ויתר המסמכים, כאמור בסעיף הקודם, מופקדים בידי לצורכי העבודה בלבד, ורק למשך תקופת העבודה. הריני מתחייב להחזירם בשלמות למנהל עם תום ביצוע העבודה ובמקרה של ביטולה - מיד עם ביטולה.

           לא אעשה ולא אניח לאחרים לעשות כל העתקים מהמסמכים שאקבל לצורך ביצוע העבודה.
5.
הריני מתחייב לא להוציא מחוץ לתחומי משרדי כל מסמכים וחומר אחר שקיבלתי או שאקבל, לשמור אותם בתוך ארון סגור המאושר ע"י המנהל ולהחזיק את המפתחות ממנו רק ברשותי או ברשות אנשים נוספים - באישור המנהל, הנני אחראי לכך שבגמר כל יום עבודה ירוכזו כל המסמכים בארון כנ"ל וכי אוודא ששום מסמך לא יישאר בלתי נעול.

6.
הריני מתחייב לדווח למנהל מיד על כל מקרה של אבדן מסמך.

7.
חומר בלוי, קרוע וכיו"ב יוחזר למנהל בדרך שיוסכם עליה מראש.
8.
הריני מתחייב, לפי דרישת המנהל, להביא לידיעתו כל פרט הנוגע לעובדי משרדי המועסקים בקשר לעבודה, כ"כ להעסיק בקשר לעבודה רק עובדים אשר יאושרו ע"י המנהל ולהפסיק את עבודתם לפי דרישתו.
9.
אכלול בחוזה עם עובדי ועם כל מי שנמצא בשירותי בקשר עם ביצוע החוזה, הוראה המחייבת אותם לשמור בסוד כל ידיעה שהגיעה או תגיע אליהם עקב ביצוע החוזה ובהעדר חוזה בכתב אחתים כל אחד מהם על כתב התחייבות בנדון, בנוסח שיוכן ע"י המנהל.
10.
הריני מתחייב לא למסור ו/או להעביר את החוזה כולו או מקצתו, או ביצוע החוזה כולו או מקצתו, לזולתי, אלא אם כן אקבל על כך הסכמה מוקדמת בכתב מהמנהל.
11.
הריני מתחייב לא להעביר באמצעות הדואר כל שרטוטים, תכניות, תרשימים או חשבונות, אלא אם יהיו אמצעי העברה בתיאום עם המנהל ובאישורו, כן מתחייב אני לא לשוחח שיחות טלפוניות בצורה שתגלה את מהות העבודה המבוצעת על ידי.
12.
סידורי בטחון נוספים אשר ייקבעו ביני לבין המנהל יירשמו ויובאו כנספח להצהרה זו.
13.
מבלי לגרוע מההוראות הקודמות של הצהרה זו, הנני מתחייב למלא אחר כל הוראות הביטחון והסידורים הביטחוניים שאדרש לעשותם על ידי נציג המנהל בקשר לביצוע העבודות בשבילו או מטעמו.
14.
במקרה של סתירה בין הוראות החוזה על כל תוספותיו, הוראות הצהרה זו עדיפות.
15.
הצהרה זו צורפה לחוזה ומהווה חלק בלתי נפרד ממנו.
16.
הריני מאשר כי קראתי את ההצהרה דלעיל והסעיפים 118, 119 מחוק העונשין תשל"ז - 1977 המובאים לעיל, וידוע לי כי אם אעבור על אחת מהוראות החוק וההצהרה דלעיל, הנני צפוי לעונש מאסר.
ולראיה באתי על החתום

יום


חודש


שנה

חתימת הספק_________
נספח ה' - נספח בטיחות
נספח ה' - נספח בטיחות
נספח זה מהווה חלק בלתי נפרד מבקשה להגיש הצעת מחיר למכרז/חוזה מס' ...............  בין ממשלת ישראל, להלן "המשרד", לבין הספק: ................................ להלן "הספק".
במסגרת החוזה יבצע הספק אספקה, התקנה, חיבור והפעלה של מערכות לגילוי ניסיונות התאבדות של אסירים  . הספק יבצע עבודתו בכפוף להוראות הבטיחות הנדרשות על פי כל דין.
לנציג המשרד הזכות להפסיק את עבודת הספק בכל מקרה של אי מילוי הוראה מהוראות נספח זה ו/או מהוראות נציג המתקן, ולספק לא תהיה כל טענה ו/או תביעה נגד המשרד במקרה של הפסקת עבודה כאמור.
בטיחות וגהות – 
מבלי לגרוע משאר התחייבויות בעל החוזה/הספק/העובד הנזכרות בהסכם זה, מתחייב בעל החוזה/הספק/העובד למלא התחייבויותיו תוך הקפדה על כל דיני הבטיחות בעבודה, ועל סטנדרטים ותקני הביצוע, האיכות והבטיחות הגבוהים ביותר המקובלים במשק הישראלי.
בכל מקום שבו מדובר בהסכם זה על התחייבויות בעל החוזה/הספק/עובד, יפורשו הדברים כמכוונים למילוי התנאים הנזכרים בסעיף לעיל.

הספק מצהיר כי קרא האמור בנספח זה, הבין את תוכנו ויקיים את ההוראות הכלולות בו.

__________________

חתימת וחותמת הספק
נספח ו'  - אישור עריכת ביטוחים

נספח ו'  - אישור עריכת ביטוחים

לכבוד 

מדינת ישראל – שרות בתי הסוהר

א.ג.נ.,

                              הנדון:  אישור עריכת ביטוח.
הננו מאשרים בזה כי ערכנו למבוטחנו _________________________(להלן "הקבלן/הספק/היצרן") 

לתקופת הביטוח  מיום _______________ עד יום ________________בקשר לאספקה, התקנה ומתן  שירותי תיקון ותחזוקה של מערכות לגילוי ניסיונות התאבדות של אסירים למכרז ולהסכם עם שרות בתי הסוהר  את הביטוחים 

המפורטים להלן:

ביטוח חבות המעבידים

1. כלפי עובדיו  בכל תחומי מדינת ישראל   והשטחים המוחזקים. 

2. גבולות האחריות לא יפחת מסך  1,000,000 דולר ארה"ב לעובד וסך 5,000,000 דולר למקרה 

    ולתקופת הביטוח (שנה).
3. הביטוח מורחב לשפות את מדינת ישראל – שרות בתי הסוהר  היה ונטען לעניין קרות תאונת 

    עבודה/מחלת מקצוע כלשהי  כי הם נושאים בחבות מעביד  כלשהם  כלפי מי מעובדי הקבלן.
ביטוח אחריות כלפי צד שלישי

1. אחריותו החוקית בביטוח אחריות כלפי צד שלישי על פי דיני מדינת ישראל , בגין נזקי גוף ורכוש בכל 

    תחומי מדינת ישראל והשטחים המוחזקים. 

2.  גבולות האחריות שלא יפחתו מסך   1,000,000 דולר ארה"ב,  למקרה ולתקופת הביטוח,  (שנה). 

3. בפוליסה ייכלל סעיף אחריות צולבת (CROSS LIABILITY).

4.  הביטוח מורחב לשפות את מדינת ישראל –  שרות בתי הסוהר  ככל שייחשבו אחראים למעשי  ו/או 

      מחדלי הקבלן והפועלים מטעמו. 

5. רכוש מדינת ישראל ייחשב רכוש צד שלישי לרבות כלי רכב.

ביטוח חבות המוצר 

1.  כיסוי נזקי גוף ורוכש על פי פקודת הנזיקין וחוק האחריות בגין מוצרים פגומים לגבי מערכות וציוד 

     המשקפים המסופקים ומותקנים בשרות בתי הסוהר כולל שירותי תחזוקת המערכות והציוד. 

2.  גבולות  אחריות שלא יפחתו מסך 1,000,000 דולר ארה"ב החברה למקרה ולשנה.

3. בפוליסה ייכלל סעיף אחריות צולבת (CROSS LIABILITY).

4. הביטוח מורחב לשפות את מדינת ישראל –  שרות בתי הסוהר  ככל שייחשבו אחראים למעשי ו/או 

    מחדלי הקבלן/היצרן/הספק והפועלים מטעמם. 

כללי

בפוליסות הביטוח  נכללו התנאים הבאים:

1.  לשם המבוטח יתווספו כמבוטחים נוספים:   מדינת ישראל – שרות בתי הסוהר.

2.  בכל מקרה של צמצום או ביטול הביטוח  ע"י אחד הצדדים לא יהיה להם כל תוקף אלא אם ניתנה על 

      ידינו הודעה מוקדמת של  60  יום לפחות במכתב רשום לשרות בתי הסוהר.

3.  אנו מוותרים  על כל זכות שיבוב, תביעה, השתתפות  או חזרה, כלפי מדינת ישראל- שרות בתי הסוהר, 

     עובדיהם, וכל הפועלים מטעמם  ובלבד  שהויתור לא יחול לטובת אדם שגרם לנזק מתוך כוונת זדון.

4.  הקבלן יהיה אחראי בלעדית כלפינו לתשלום דמי  הביטוח עבור כל הפוליסות ולמילוי  כל  החובות  

     המוטלות על המבוטח על פי תנאי הפוליסות.

5.  ההשתתפויות העצמיות הנקובות בכל פוליסה ופוליסה תחולנה בלעדית על הקבלן.

6.  כל סעיף בפוליסות הביטוח המפקיע או מצמצם בדרך כל שהיא את אחריות המבטח, כאשר קיים 

     ביטוח אחר לא יופעל כלפי מדינת ישראל, - שרות בתי הסוהר, והביטוח הינו  בחזקת ביטוח ראשוני  

     המזכה במלוא הזכויות על פי הביטוח.

7. תנאי הכיסוי של הפוליסות חבות מעבידים, אחריות כלפי צד שלישי וחבות המוצר  לא יפחתו 

    מהמקובל על פי תנאי "פוליסות נוסח ביט".

בכפוף לתנאי וסייגי הפוליסות המקוריות עד כמה שלא שונו על פי האמור באישור זה.

                                                                                       בכבוד רב,

                                               



                                                                                                                              תאריך______________       חתימת מורשה המבטח  וחותמת המבטח ____________________

נספח ז'  - דוגמאות לתצהיר מנכ"ל ואישור רו"ח
תצהיר מנכ"ל
עבור מציע שהינו יצרן המערכת המוצעת
	גוש דרום

בית סוהר נפחא

	תאריך :
	

	סידורי :
	

	תיק :
	


אני הח"מ ___________________ , נושא ת.ז מס' ________________, לאחר שהוזהרתי כי עליי להצהיר את האמת וכי אהיה צפוי לעונשים הקבועים בחוק אם לא אעשה כן, מצהיר בזאת כדלקמן:
1. הנני משמש כמנכ"ל חב' _____________________________.
2. בחברתנו קיימת טכנולוגיה מוכחת / אב-טיפוס מוכח הנותנים מענה למדידת דופק רציפה באמצעות חיישן אופטי  מפרק כף היד או  חיישן אחר.
3. חברתנו הינה המפתח והיצרן של המכשירים המוצעים במסגרת מכרז זה.
4. לחברנו מעבדת פיתוח למכשור רפואי / פועלת בשירות חברתנו מעבדת פיתוח למכשור רפואי אשר פעילה לפחות ב- 4 שנים שקדמו למועד האחרון להגשת הצעות. 
5. לחברתנו יכולת למתן שירותי תמיכה טכנית , התקנה ואחזקה בארץ / לחברתנו נציג מורשה ומוסמך בישראל, כשיר ומוסמך לביצוע התקנות, מתן שירות, ביצוע  עבודות שדרוג ותחזוקה למערכות , ובאפשרותו לספק תמיכה טכנית בארץ. 
6. אני מצהיר כי החתימה בשולי גיליון זה היא חתימתי וכי תוכן תצהירי – אמת.
_____________            ____________________            ______________
         תאריך                                                שם  המצהיר                                 חתימה וחותמת
א י ש ו ר עו"ד

אני הח"מ, _______________, עו"ד מאשר/ת בזה כי ביום ________  הופיע/ה בפני במשרדי ברח' ________________ בישוב/עיר______________ מר/גב' _____________ שזיהה/תה עצמו/ה על ידי ת.ז. _________________/המוכר/ת לי באופן אישי ואחרי שהזהרתיו/ה כי עליו/ה להצהיר את האמת וכי ת/יהיה צפוי/ה לעונשים הקבועים בחוק אם לא ת/יעשה כן, חתם/מה בפני על התצהיר דלעיל.

_________                              ________________________               _________________

    תאריך

         חותמת + מספר רשיון עריכת דין
    
      חתימת עוה"ד

תצהיר מנכ"ל
עבור מציע שהינו משווק מורשהשל יצרן המערכת המוצעת
	גוש דרום

בית סוהר נפחא

	תאריך :
	

	סידורי :
	

	תיק :
	


אני הח"מ ___________________ , נושא ת.ז מס' ________________, לאחר שהוזהרתי כי עליי להצהיר את האמת וכי אהיה צפוי לעונשים הקבועים בחוק אם לא אעשה כן, מצהיר בזאת כדלקמן:
1. הנני משמש כמנכ"ל חב' _____________________________.
2. בחברתנו קיימת טכנולוגיה מוכחת / אב-טיפוס מוכח הנותנים מענה למדידת דופק רציפה באמצעות חיישן אופטי  מפרק כף היד או  חיישן אחר.
3. לחברנו מעבדת פיתוח למכשור רפואי / פועלת בשירות חברתנו מעבדת פיתוח למכשור רפואי אשר פעילה לפחות ב- 4 שנים שקדמו למועד האחרון להגשת הצעות. 
4. אני מצהיר כי החתימה בשולי גיליון זה היא חתימתי וכי תוכן תצהירי – אמת.
_____________            ____________________            ______________
         תאריך                                                שם  המצהיר                                 חתימה וחותמת
א י ש ו ר עו"ד

אני הח"מ, _______________, עו"ד מאשר/ת בזה כי ביום ________  הופיע/ה בפני במשרדי ברח' ________________ בישוב/עיר______________ מר/גב' _____________ שזיהה/תה עצמו/ה על ידי ת.ז. _________________/המוכר/ת לי באופן אישי ואחרי שהזהרתיו/ה כי עליו/ה להצהיר את האמת וכי ת/יהיה צפוי/ה לעונשים הקבועים בחוק אם לא ת/יעשה כן, חתם/מה בפני על התצהיר דלעיל.

_________                              ________________________               _________________

    תאריך

         חותמת + מספר רשיון עריכת דין
    
      חתימת עוה"ד

אישור רו"ח

אני הח"מ____________________________________________, רו"ח של חברת:_____________________________________________ (להלן – "המציע ").

מאשר בזאת, כלהלן:

1. המציע מעסיק בקביעות בשנה האחרונה  שקדמה למועד האחרון להגשת הצעות , בעלי                מקצוע כמפורט להלן:
1.1 שני  מהנדסים ו/או שני נותני שירות  בעלי תואר ראשון לפחות במדעי הטבע ,בעלי ניסיון מוכח של  4 שנים לפחות בתחום המכשור הרפואי .
1.2 מתכנת  בעל ניסיון של 4 שנים לפחות בכתיבת תוכנה בתחום המכשור הרפואי .
להלן שמות בעלי המקצוע :

	שם ושם משפחה
	ת.ז
	תקופת העסקה

משנה – שנה
	תפקיד והשכלה

	
	
	
	

	
	
	
	

	
	
	
	

	
	
	
	


אישור זה צורפו  קורות חיים ותעודות של כ"א שלעיל , תוך פרוט ההשכלה והניסיון.
2. מחזור פעילות המציע מאספקת השירותים על פי הנדרש במכרז זה היה כמפורט להלן :
1. מחזור פעילות המציע בשנת 2007  הסתכם בסכום שלא פחת מ- 800,000 ש”ח כולל מע"מ.
2. מחזור פעילות המציע בשנת 2008  הסתכם בסכום שלא פחת מ- 800,000 ש”ח כולל מע"מ.
3. מחזור פעילות המציע בשנת 2009  הסתכם בסכום שלא פחת מ- 800,000 ש”ח כולל מע"מ.
ולראיה באתי על החתום :
תאריך:_________________       חותמת וחתימת רו"ח __________________________

מסמך 3 - טבלת הענות

מסמך מס' 3 - דוגמת טבלת היענות
למניעת ספק מודגש בזאת שאי מסירת רשימת הענות מלאה כנדרש יכולה לשמש עילה לפסילה מוחלטת של הצעת הספק. הספק  יכלול בטבלה את כל סעיפי המפרט אחד לאחד , כולל סעיפי תת משנה עד לרמה הנמוכה ביותר ויירשום הסבר מפורט על אופן העמידה בדרישה.
	עמוד במפרט
(נספח ב')
	סעיף/תתסעיף
	מקובל
	הסבר/הערות

	
	
	
	

	
	
	
	

	
	
	
	

	
	
	
	

	
	
	
	


סעיף/תת סעיף - יירשם הסעיף הראשי או  תת סעיף המשנה (עד לרמה הנמוכה ביותר).
מקובל - יירשם מקובל במידה והמציע מקבל את תנאי ודרישות הסעיף.

הסבר/הערות - הסבר על אופן העמידה בתנאים/דרישות ,במידה וקיימת הערה  ו/או הסתייגות ,תרשם ההערה/הסתייגות.
חתימת וחותמת הספק   _______________________

